Rahsia Cantik Dengan Buah & Sayur Ini,  Rugi Kalau Tak Makan!

Rahsia cantik sebenar, selain datangnya daripada penjagaan wajah, penampilan diri dan kesihatan tubuh badan, pemakanan yang sihat dan cukup nutrisi merupakan elemen utama untuk tampil cantik luar dan dalam.

Makanan segar seperti buah-buahan dan sayur-sayuran adalah kunci kepada rahsia tubuh yang cantik dan sihat. Buah misalnya memang banyak khasiatnya untuk tubuh badan kita.

Beberapa buah dan sayur yang dikenal pasti punya banyak kelebihannya buat tubuh lebih sihat dan cantik luar dalam. Rugi kalau tak makan buah dan sayur ni!

1. Oren Pembekal Folate
Pertubuhan Jantung Amerika pada satu persidangan mengenai tekanan darah tinggi membuktikan golongan muda dan remaja amat memerlukan asid folik untuk kecantikan dan kesihatan tubuh.

Remaja yang mengambil jumlah asid folik dengan mencukupi dapat menurunkan risiko menghidap tekanan darah tinggi.

Buah oren merupakan sumber terbesar folate yang bukan hanya berupaya menurunkan risiko tekanan darah tinggi malah juga membekalkan nutrien yang baik untuk kesihatan kulit.

Malah, diet tanpa asid folate setiap hari akan berisiko tinggi menghidap kanser. Jadi cegahlah kanser dan miliki kecantikan dalaman yang baik dengan sebiji buah oren segar setiap hari.

2. Khasiat Sayuran Hijau
Sayuran hijau mengandungi jumlah nitrogen yang berupaya mencegah sel-sel dalam badan kita daripada berkembang menjadi kanser yang merbahaya.

Malah sayur-sayuran hijau seperti sawi, kangkung dan bayam juga mengandungi beta-carotene dan serat tersendiri yang baik untuk tubuh. Malah serat ini juga baik untuk sistem penghazaman makanan dalam tubuh.

3. Peria tinggi khasiat
Buah peria atau nama saintifiknya ‘Momordica charantia’ merupakan sayuran yang cukup tinggi khasiatnya. Biarpun rasanya pahit namun khasiatnya berganda pada tubuh.

Buah peria mengandungi zat dan vitamin yang tinggi. Antara zat yang terkandung ialah protein, karbohidrat, lemak, serabut, kalsium, zat besi, fosforus, kalium, natrium, karotenea beta, vitamin B1 dan B2. Kandungan zat dan vitamin ini boleh diperolehi setiap kali mengambil 100 gram peria.

4. Buah naga tingkatkan daya tahan
Tidak rugi jika anda mula menggemarinya kerana mengikut pakar pemakanan dan perubatan, buah naga dengan isinya yang merah mempunyai banyak khasiat.

Buah naga kaya dengan potasium, ferum, protein, serat, sodium dan kalsium yang baik untuk kesihatan berbanding buah-buahan lain yang diimport.

Malah buah ini juga dikatakan cukup kaya dengan pelbagai zat vitamin dan mineral yang boleh membantu meningkatkan daya tahan dan mengurangkan metabolisma dalam badan manusia.

Kajian menunjukkan buah naga merah ini amat baik untuk sistem penghadaman dan peredaran darah. Ia juga memberi tindak balas memberangsangkan untuk mengurangkan tekanan emosi dan meneutralkan toksik dalam darah.

5. Bayam bantu masalah anemia
Bayam merupakan makanan pilihan untuk membantu kekurangan darah anda. Bayam yang kaya vitamin A, C dan E ini juga mengandungi zat besi yang tingi seperti kalsium, potasium, magnesium, mangan dan zink.

Bayam mampu membekalkan zat besi yang diperlukan bagi membantu membekalkan darah yang kurang. Kerana itulah ia paling disarankan untuk penghidap anemia.

Selain dimasak rebus, bayam juga boleh dipelbagaikan dengan minum air kisarannya atau dimasak seperti biasa tanpa menghilangkan zat-zatnya.

6. Anggur pembekal kolagen tinggi
Tak perlukan suntikan, cukup hanya dengan makan anggur. Anggur merupakan pembekal kolagen tinggi untuk kulit sihat.

Bukan hanya buah malah minyaknya yang kaya dengan OPC (Oligomeric Proantho Cyanidin) mengandungi bahan antioksida dan unsur semulajadi yang begitu penting untuk kesihatan tubuh.

Di dalamnya juga terdapat bahan semula jadi dan tidak bertoksid. OPC juga kaya dengan protin terutamanya kalogen yang menjadi bahan utama dalam pembentukan sel dan tisu.

Malah kesan OPC ini juga berfungsi 50 kali lebih kuat daripada Vitamin E dan 20 kali lebih berkesan berbanding Vitamin C untuk mencantikkan dan menggalakkan pembaikan dan pembentukan tisu.

Dengan fungsi yang begini hebat, mengapa harus anda memilih untuk sakit dengan menyuntik setiap bulan? Tepuk dada tanyalah apa yang terbaik untuk diri anda.


Jangan Abaikan 5 Petua Ni Jika Nak Anak Cepat Faham Bila Belajar. Ikuti Cara Ini.

Ramai ibu bapa ingin anak jadi pintar. Untuk mendapat anak cemerlang, terang dan bersih hatinya, anda sebagai ibu bapa perlu menyediakan persekitaran dan kehidupan yang baik untuk anak anda termasuk aspek pemakanan.

Ada 5 ibu ayah kena alert dalam aspek pemakanan.Boleh ikut panduan ini

Madu adalah makanan yang sangat berkhasiat. Al-Quran mengiktiraf ia ‘shifa’ iaitu penyembuh penyakit. boleh menghindarkan kepenatan kerja otak seperti berfikir, membaca, merancang dan bermesyuarat. Ia perlu diambil dua sudu teh (gunakan sudu plastik) pada waktu pagi dan malam.

Mengandungi zat besi yang amat diperlukan untuk membina darah bagi memastikan bekalan oksigen yang mencukupi untuk disalurkan ke otak yang berkesan untuk membantu merangsang minda

3.Susu segar

Susu berguna untuk kesihatan otak, mempertajamkan ingatan, membekalkan tenaga mental dan fizikal. Susu mengandungi tiga unsur semula jadi iaitu keju, lemak dan air yang amat diperlukan untuk pertumbuhan badan dan otak yang sesuai diminum segelas pada sebelah pagi dan malam.

Bermanfaat untuk menambah kekuatan otak, badan dan menjaga kesihatan keseluruhannya.

5.Buah Delima

Mujarab untuk penerang hati seperti sabda Nabi Muhammad SAW: “Sesiapa yang memakan buah delima keseluruhannya, sesungguhnya Allah menerangkan hatinya selama 40 hari.”

Selamat mencuba!


Rupanya Kerap Bersin Tanda Anak Ada Alahan. Doktor Ini Kongsi Sebab Dan Cara Atasi.

Saya faham adalah amat sukar untuk ibu bapa mengelakkan anak-anak mereka daripada terdedah kepada segala punca alahan sama ada datangnya daripada persekitaran, makanan dan sebagainya. Oleh itu, saya sering menasihatkan ibu bapa yang berjumpa saya agar lebih menumpukan perhatian kepada pemantauan gejala alahan anak-anak mereka. Pastikan bahawa semua simptom yang dialami tidak mengganggu kehidupan seharian anak-anak. Dan apa yang lebih penting, ia tidak mengganggu perkembangan IQ, EQ dan persekolahan anak-anak kita!

Sebenarnya, ada banyak punca-punca alahan yang boleh dialami oleh anak-anak. Kebiasaan pesakit yang saya temui mengadu mengalami gejala alahan apabila mengambil sesetengah makanan seperti makanan berasaskan kacang, telur, udang, ketam, kerang, ayam dan sebagainya. Perlu diingatkan juga bahawa setiap anak-anak ini tidak sama punca alahan yang dialami. Anda tidak boleh menganggap jika anak sulung anda alergik kepada udang, maka semua anak-anak yang lain turut mengalami alahan kepada jenis makanan yang sama. Punca tidak sama.

Saya senaraikan beberapa punca alahan yang boleh berlaku kepada anak-anak kita. Semoga ia boleh menjadi panduan kepada anda yang masih belum berjaya mengenalpasti apa punca alahan anak-anak anda.
1. Persekitaran luar: Ia boleh disebabkan oleh debunga pokok, tumbuh-tumbuhan dan habuk serta asap yang ada di luar rumah.
2. Persekitaran dalam rumah sendiri: Ia mungkin daripada bulu binatang peliharaan kita seperti kucing contohnya. Boleh juga disebabkan hama atau habuk yang terperangkap pada sarung bantal, tilam, langsir, permaidani atau mungkin juga pada penghawa dingin kita!
3. Makanan: Ada beberapa jenis makanan yang agak biasa dikaitkan dengan punca-punca alahan seperti kacang tanah, telur, makanan laut, coklat dan susu.
4. Lain-lain: Selain itu, ada juga pesakit yang mudah untuk mengalami alahan apabila terdedah kepada asap rokok, asap kenderaan di luar rumah, minyak wangi dan sebagainya.
Justeru, ibu bapa perlu memainkan peranan besar di sini. Anda perlu memantau segala masalah yang dihadapi oleh anak-anak anda. Ianya termasuklah gejala seperti kerap-kerap bersin, hidung berair, kegatalan pada mata, masalah pada kulit dan ini semua biasanya berlaku kepada anak-anak yang sememangnya ada alahan terhadap sesuatu ‘allergen’ yang mereka sepatutnya tahu lebih awal lagi.

Saya sering menerima beberapa soalan daripada ibu bapa tentang bagaimana untuk kita kenalpasti bahawa anak kita ini sebenarnya sedang mempunyai gejala-gejala alahan terhadap sesuatu makanan? Oleh itu, saya senaraikan beberapa simptom yang amat biasa ditemui di kalangan anak-anak kita apabila mereka sedang mengalami gejala alahan terhadap sesuatu keadaan atau makanan.
1. Ruam kemerah-merahan pada kulit: Ini biasa berlaku kepada anak-anak kita jika mereka lebih sensitif kepada sesuatu keadaan terhadap kulitnya. Jika ini berlaku kepada anak-anak anda secara berulang kali, maka anda perlu kenalpasti apa puncanya seberapa segera yang mungkin.

2. Gejala pada hidung: Anak-anak yang mempunyai masalah alahan juga akan mengalami simptom-simptom alahan pada hidung. Anda akan dapati anak anda kerap alami gatal-gatal pada hidung, mudah bersin-bersin dan hidung berair. Keadaan ini biasanya berlaku apabila mereka terdedah kepada ‘allergen’ yang menyebabkan masalah ini berlaku. Seboleh-bolehnya, cuba kenalpasti apa punca yang menyebabkan ia berlaku supaya masalah ini tidak terus berlarutan tanpa pemantauan rapi oleh anda.

3. Simptom pada tekak: Pesakit biasanya akan lebih kerap bersin berpanjangan sebaik bangun tidur, terutama pada waktu pagi yang akan memberi rasa tidak selesa, gatal hidung, mata, tekak dan muka serta kahak yang mengalir di belakang tekak. Sebab itu ada ramai juga pesakit yang mengadu mengalami masalah tidak selesa dan sakit pada kawasan tekak.

4. Simptom pada mata: Anak-anak anda bukan sahaja ada masalah pada kulit dan hidung, bahkan mereka juga boleh alami masalah gatal-gatal pada mata, mata kerap rasa kering atau kadang berair, dan ianya lebih biasa berlaku apabila mereka terdedah kepada punca alahan.

5. Sesak nafas: Jangan dibuat main tentang masalah alahan ini. Jika ianya tidak ditangani dan dikenalpasti lebih awal, anda mungkin sengaja membiarkan anak anda terus menjalani kehidupan dengan terdedah kepada punca-punca alahan yang sebenarnya yang boleh membahayakan mereka! Ada sesetengah kes dimana jika ia gagal ditangani dengan baik oleh ibu bapa, ia boleh mengakibatkan sesak nafas yang teruk. Ada kes sehingga boleh menyebabkan mereka dimasukkan ke dalam wad hospital!

6. Masalah pada sistem pencernaan: Ada juga keadaan di mana anak anda mungkin mengalami gejala alahan dalam bentuk seperti cirit-birit dan sakit perut. Walaupun agak tidak kerap ditemui berbanding gejala-gejala lain, namun simptom ini juga perlu diketahui oleh ibu bapa agar mereka tahu apa permasalahan yang sedang dialami oleh anak-anak mereka.

Kita perlu sedar bahawa pesakit ‘allergic rhinitis’ atau alahan resdung ini jika tidak mendapatkan rawatan yang sesuai, cecair berlendir di dalam ruang sinus akan terus berkumpul dalam ruang sinus hidung pesakit.

Jika jangkitan berlaku, menyebabkan pesakit hilang deria bau disebabkan hidung tersumbat dan boleh mengakibatkan komplikasi lebih buruk seperti berat pada kawasan muka, pening kepala, dan ada kes yang memerlukan ubat antibiotik.

Ada ibu bapa yang bertanya kepada saya, bagaimana mahu memastikan bahawa gejala serta masalah ini tidak berulang?
Untuk langkah awal, kami di klinik telinga, hidung dan tekak akan menasihatkan pesakit untuk menjalani ujian ‘allergy skin test’. Melalui ujian ini, doktor akan melakukan ujian kepada pesakit. Ada lebih 40 ‘allergen’ akan disuntik ke kulit pesakit bagi mengenalpasti punca alahan pesakit tersebut.
Setelah lebih dua puluh minit, doktor akan membaca keputusan berdasarkan tindak balas yang berlaku pada kulit pesakit. Melalui ujian ini biasanya pesakit akan mengetahui apakah punca-punca alahan yang mereka sedang alami. Pastinya, mereka akan berjaya mengelakkan semua punca-punca tersebut selepas itu dan masalah alahan yang dialami selama ini akan berjaya dikawal dengan lebih baik.
Selain menjalani ujian yang saya sebutkan tadi, kami juga akan melakukan pemeriksaan kepada pesakit. Bagaimana struktur dalam hidung tekak, mulut, telinga, mata dan kulit pesakit.
Jika masalah alahan pada hidung yang dialami amat mengganggu pesakit, mereka boleh dibantu dengan ubat ‘intranasal steroid’ yang bertujuan untuk mengurangkan tindak balas inflamasi pada dalam hidung dan seterusnya boleh membantu pesakit mengawal masalah yang dialami.
Pembedahan kecil juga akan ditawarkan jika ubat yang diberi tidak mampu merawat bagi mengecilkan bahagian dalam hidung (turbinet).
Masalah seperti gatal-gatal pada hidung dan mata boleh juga dibantu dengan memberi ubatan seperti ‘oral antihistamine’. Ubat-ubat ini perlulah diambil dengan pemantauan dan selepas pesakit mendapat pemeriksaan daripada doktor di klinik atau hospital terdekat. Sebagai pesanan terakhir daripada saya, sayangilah anak-anak kita. Jangan biarkan masalah kesihatan yang dialami mereka berterusan tanpa pemantauan ibu bapa.

Sumber: Majalah Keluarga 2019


Isteri Gantikan Motor 125z Dengan RXZ, Balas Pengorbanan Suami. Memang Sweet!

Kisah seorang isteri menghadiahkan RXZ kepada suami ini pernah menjadi tular selepas kenalannya, Murtadha Maskan, memuat naik gambar di Facebook setahun yang lalu. Kisah ini  kami kongsikan bagi memberi inspirasi buat pasangan suami isteri di luar sana agar pandai menghargai satu sama lain.

Jom ikuti perkongsian yang cukup manis untuk dikenang oleh pasangan ini.

Hadiah ini dibeli setahun selepas berkahwin bagi membalas pengorbanan suaminya yang sanggup menjual motosikal kesayangan bagi menampung kos perbelanjaan majlis perkahwinan mereka yang berlangsung pada 24 September 2016.

Menurut Nurlinda, bagaimana dulu dirinya menangis terharu dengan tindakan suami yang  sanggup korbankan motor 125z kesayangannya untuk menjadikan majlis perkahwinan menjadi sempurna. Maka pada tahun berikutnya, tibalah pula untuk dirinya membalas balik pengorbanan itu dengan menghadiahkan RXZ dengan menggunakan wang simpanannya.

sumber : Nurlinda Linda


Diet Bila Makan Di Luar, Ada Pantang Larangnya. Tolong Patuh Kalau Nak Kurus!

Amalan berdiet boleh dikatakan ramai antara kita mencubanya.  Maklumlah bila berat badan semakin bertambah,  tentu kita rasa tidak selesa.  Lebih-lebih lagi bila terasa baju sedia ada pun sudah sendat untuk digayakan.  Mana mungkin hal ini dibiarkan begitu sahaja.

Lalu amalan berdiet dijadikan solusi terbaik untuk mengembalikan semula bentuk badan ideal.

Sepanjang tempoh berdiet,  bukan sahaja perlu mengurangkan pengambilan makanan,  bahkan ada pantang larang dan panduan pemakanan yang perlu dipatuhi.

Tentu yang terbaik semasa diet adalah dengan memasak sendiri hidangan yang ingin dimakan. Ini memandangkan kita boleh kawal garam, minyak, bahan perasa dan gula dengan kuantiti yang baik.

Namun bila sudah tidak ada pilihan dan kesuntukan waktu, makan diluar pun tak ada masalah. Apa yang penting,  kita perlu pandai pilih makanan yang berkualiti sahaja.

Nak tahu bagaimana,  ikuti perkongsian Encik Arif Sukri ini.

“Sepanjang diet dulu hampir 60% saya makan di kedai sahaja. Memandangkan jadual kuliah yang agak padat, masa cuti je boleh masak.”

Jika ke kedai makan dan tak tahu pilih makanan apa yang jadi keutamaan semasa diet. Saya ada tipnya.

1. Nasi segenggam.

Ini kena niat dari awal-awal lagi. Sebelum masuk ke kedai walaupun kedai dia tak ada beras perang yang selalu kau makan. Beras putih pun tak ada masalah. Semasa cedok, anda ukur siap-siap dalam satu senduk setengah.

2. Protin yang bersih.

Bila dah selesai ambil nasi saya terus ke bahagian lauk pauk. Dan tentunya akan utamakan lauk-lauk yang bakar atau rebus sahaja. Ikan bakar, ayam bakar anda utamakan ini. Nak pilih ayam utamakan dada atau rusuk ayam. Sesekali jangan ambil bahagian sayap atau paha yang lebih tinggi kadar lemaknya.

3. Jika nasib tak baik lauk bakar dah habis. Tak apa, anda tenang saja. Boleh untuk ambil ikan-ikan gulai, ayam gulai dan seumpamnya. Ini saya jadikan sebagai pilihan kedua. Jika ada daging atau ayam. Saya akan utamakan daging putih yang lebih kurang lemaknya, seperti ayam.

4. Punyalah banyak cabaran masa diet. Lauk pilihan kedua dah habis. Maka teruslah ke pilihan ketiga iaitu yang bergoreng. Lauk goreng-goreng ini jadikan pilihan akhir.

5. Kuah yang baik.

Lepas dah pilih nasi dan lauk yang baik. Pemilihan kuah dalam nasi juga amat penting dalam diet. Tak boleh nak banjir-banjir dah. Harus kering-kering saja.

6. Sumber serat.

Ramai yang diet namun meninggalkan sumber serat. Sayur-sayur harus jadi keutamaan bila ke kedai makan. Ambillah dalam kuantiti segenggam. Jika berkuah saya suka sup bayam. Jika tiada saya akan pilih ulam segar seperti salad, ulam raja, pucuk janggu dan selainnya. Pastikan ada dan sayur elakkan yang bergoreng juga.

7. Sambal belacan.

Boleh tak ada masalah cuma kurangkan sedikit penggunaannya. Kerana kadar asin yang tinggi tak baik juga untuk diet. Bersederhanalah ya.

“Harap tip ini membantu dan lepas ni tak ada lagi alasan tak boleh diet bila di kedai makan. Semua atas pilihan anda. Teruskan usaha! “

sumber : Arif Sukri


“…Kami Tak Dapat Selamatkan Suami Puan” – Jangan Pandang Enteng Ilmu CPR, Boleh Selamatkan Nyawa Tersayang!

Walaupun bukan seorang perawat perubatan, tetapi memiliki ilmu perubatan secara asas itu perlu lebih-lebih lagi bila berdepan dengan situasi kecemasan.

Baru-baru ini Public Health Malaysia telah memuat naik status di laman Facebooknya berkenaan betapa pentingnya ilmu bantuan pernafasan yang dikenali sebagai Cardiopulmonary Resuscitation (CPR).

Disamping itu, laman tersebut berkongsi kisah yang pernah dihadapi oleh oleh Doktor Malar Santhi Santherasegapan yang bertugas di Jabatan Kecemasan sebuah hospital di negara ini berkenaan kes CPR salah seorang pesakitnya. Jom ikuti perkongsian ini dan ambil pengajaran yang sewajarnya.

_______________________________________________________________________

“Saya CPR dari rumah…dia tak sedar, dia tak sedar. Tolong toloong suami saya!” Itu lah laungan dari kereta. Berlari-lari kami tolak trolley ke arah kereta BMW X7.

Suaminya memang pesakit jantung, setiap hari kena makan ubat, setiap bulan kena follow up. Darah tinggi, kencing manis, kolesterol tinggi, semua pun ada.

Dari kereta SATU DUA TIGA, atas trolley! No pulse, no spontaneous breathing…sebab saya paling kecil, maka saya lah naik atas trolley dan start CPR!!

Sampai ke Redzone, staffnurse take over, sambung CPR, tekan 1,2,3,4…..30. Pernafasan diberi melalui bag valve mask 1, 2!! Sambung CPR, 1,2,3……30. Dua kali pernafasan, lepas tu sambung 30 kali tekan dada. Lengkapkan 5 pusingan sebelum check nadi di tengkuk (carotid pulse).

Pasang wayar di dada, nampak garisan atas monitor menunjukkan flat line, “Asystole, sambung CPR, re-check pulse at 5th cycle. Sister tolong alert after 2 minutes. Line dah masuk ke? IV Adrenaline 1mg every 3minutes, push dengan 10mls normal saline.”

Lepastu saya sambung lagi. Prepare intubation, ETT Size 7.5, standby size 8.0.

Sementara tu saya check biji mata, takda response terhadap lampu, size dah 5mm (terbeliak).

“Takpa, kita cuba all out, patient nampak muda ni, lagipun family CPR dari rumah, high chances ni, lets try our best guys”, saya seru team saya.

Nasib baik nampak vocal cord dengan senang, ETT size 7.5 dimasukkan, sambung dengan bag valve mask, saya pass kepada staff untuk plaster dan sambung bagging.

“Takpe team, kita teruskan, beb continue high quality CPR, CPR kau sahaja yang boleh bantu patient ni.” Saya jerit sikit kat male nurse saya yang tengah buat tekanan dada.

MENERANGKAN KEADAAN PESAKIT KEPADA WARIS

Saya melangkah ke waris pesakit yang duduk di luar langsir. Saya dah pesan kat staff front desk siap-siap, jangan bagi waris pergi mana-mana. Kena tunggu depan Redzone.

Itu memang style saya. Bukan apa, bila waris pesakit kritikal macam ni pergi parking lah, pergi toilet lah…iaitu menghilang sekejap sementara kita tengah bagi rawatan kecemasan. Nanti bila dia kembali, dia orang akan bagi reaksi “Ehh ehh, tadi okay je, elok je, sihat je, dia siap bercakap dengan saya.”

Ni yang saya tak gemar dalam situasi kecemasan macam ni iaitu wujudnya kesangsian dalam rawatan yang diberi. Sebab tu, saya akan suruh waris terdekat dan seorang peneman kena berdiri betul-betul di depan Redzone dan saksikan semua dari luar langsir.

Sambil prepare ayat saya melangkah ke waris, “Kamu siapa kepada pesakit ya?”

“Saya isteri dia doktor.”

“Ok, saya nak bagitahu dengar baik-baik dan sabar ya. Sekarang jantung suami puan tidak berdegup. Dia tak bernafas, tiada tanda-tanda yang menunjukkan dia masih hidup.

“Bacaan jantung ketika mula-mula sampai menunjukkan asytole, iaitu garisan flat. Kami tengah memberi bantuan nyawa, iaitu Full Cardiopulmonary Resuscitation, itu rawatan terbaik untuk keadaan suami puan sekarang.

Saya minta Puan doa banyak-banyak untuk jantung dia kembali berdegup. Saya dah masukkan tiub pernafasan dalam tekak (trachea) supaya dia dapat oxygen maximum. Sekarang doa puan sahaja boleh bantu dia.”

ISTERI PESAKIT MERAUNG DAN…

Si isteri meraung dengan kuat “Doktor, tolong selamatkan dia. Saya tak sempat mintak maaf lagi doktor. Tolong lah doktor…tolonglah!!”

Saya jenguk masuk Redzone balik. Sebagai doktor iaitu team leader dalam resuscitation, saya tak boleh tinggal patient lama sangat.

“2 minutes up ke? Check pulse please guys.”

Staff menjawab, “No pulse, cardiac monitor asystole doc.”

“Okay guys, Adrenaline every 3 minutes”.

PERTANYAAN DITERUSKAN UNTUK DAPATKAN BUTIRAN LANJUT DARIPADA WARIS

Saya sambung tanya dari isteri.

Saya: “Apa yang berlaku sebenarnya puan?”

Isteri: “Dari pagi dia kata angin sangkut kat dada. Makan tak cerna sangat katanya. Dah pergi jumpa doktor klinik ambil ubat gastrik, tengah hari tu dah ok sikit. Lepastu, lepas makan malam dia kata angin sangkut balik.

“Saya sapu minyak angin dan urutkan. Dia kata lega sikit. Sampai pukul 1 pagi kami berborak. Saya terlelap sekejap je doc. Saya terjaga lebih kurang 1.30 pagi, nampak mulut dia berbuih, mata terbeliak ke atas, saya terus bagi CPR.

“Saya tiup berterusan dalam mulut dia.”

Saya (rasa pelik sikit): “Puan tekan dada dia lah untuk CPR?”

Isteri: “Tak doktor, saya tiup bagi pernafasan dalam mulut. Sebab saya takut dia tak boleh bernafas, jadi saya tiup. Lepastu baru saya terfikir dia makan tak habis waktu dinner. Jadi saya lari pergi ambil air gula, masuk dalam mulut. Saya takut dia hypo.”

Hadooiiiiiii!!! Saya tak dapat nak explain perasaan saya waktu tu. Ini ke yang dia maksudkan CPR?!

Kenapa bagi air kalau patient tak sedar? Hadooooiiii!! Tapi saya tak boleh bagitahu si isteri sekarang, not the best time, jadi saya teruskan.

Doktor: “Ok Puan, itu jam 1.30. Puan sampai hospital dah 2.30 pagi ni. Apa berlaku dalam sejam tu?”

Isteri: “Saya call kakak saya suruh datang rumah, sebab saya rasa nervous sangat nak bawak kereta ke hospital. Sementara tu saya gosok kaki dia, saya gosok belakang tengkuk, sekali-sekala saya tiup dalam mulut bagi pernafasan. Dia masih bernafas waktu tu doktor.”

Doktor: “Kamu check nadi tak?Kamu ada tekan dada tak?”

Isteri: “Saya rasa ada 2-3 kali waktu dalam kereta saya tekan tekan dada dia, panggil nama, tapi dia langsung tak sahut. Sambil tu saya gosok-gosok muka dia jugak.”

RUPANYA CPR YANG BETUL TAK DIMULAKAN DI RUMAH…

Kekecewaan yang saya rasa waktu tu memang tak terkira. Rakyat Malaysia ni kan, kalau video viral kat Tiktok laju je tengok. Insta live artis wajib tengok, tapi pengetahuan basic macam CPR ni tak pernah ambil endah nak tahu.

Jantung berhenti dah hampir sejam, tangan dan kaki dah sejuk, tiada degupan jantung, tidak bernafas, mata dah terbeliak. CPR langsung tidak dimulakan di rumah ataupun dalam perjalanan.

Depan pintu kecemasan, baru lah kami tergesa-gesa start CPR. Walau apa pun, resuscitation diteruskan mengikut protocol iaitu selama 30minit, disambung lagi 15 minit atas permintaan si isteri, disambung lagi 15 minit atas permintaan si anak lelaki, disambung lagi 15 minit atas permintaan si anak perempuan.

DAN SUAMI TAK DAPAT DISELAMATKAN LAGI…

Lepas tu dah tak boleh sambung. Saya terpaksa stop. Sorry puan, setelah 1 jam full resuscitation, kami tak dapat selamatkan suami puan, dia sudah meninggal dunia.

Makin kuat suara si isteri meraunng “Tolooong lah doktor, saya tak sempat minta maaf dengan dia. Bangun lah bang, maafkan dosa saya.” Bersambung-sambung tangisan memenuhi ruang kecemasan.

Doktor Malar yang sememangnya hati tisu ni, berlinang jugak lah air mata saya. “Allow grieving, then baru start last office,” saya cakap dekat staff nurse sambil berlalu pergi nak mula tulis clinical notes dengan perasaan sangat kecewa. Saya masih tak faham, tak boleh terima sampai ke hari ni.

AMBIKLAH INISIATIF MELIHAT VIDEO CPR UNTUK KEBAIKAN DIRI SENDIRI

Dah sah-sah si suami pesakit jantung, risiko tinggi sebab ada penyakit 3 serangkai, kenapa tak pernah ambil inisiatif untuk tengok video CPR, tahu prinsip asas pun cukup.

Kalau tengok pesakit tak sedar, cari nadi di bawah tengkuk. Kalau takda nadi, mulakan tekanan dada. Kalau tak pasti, takpa mulakan juga tekanan dada.

Kalau sebenarnya dia sedar, pesakit akan bangun dan bagi sebijik penampar kat kamu. Sebab kalau masih sedar tekanan dada ni sakit sebenarnya. Terima je penampar tu, takpa. Kalau dia memang tak sedar dan tiada nadi, kamu tengah bantu jantung dia mengepam darah ke seluruh badan.

Adakah CPR menyelamatkan nyawa? Yes, CPR is life saving.

Adakah CPR memanjangkan usia? Tidak, ajal maut di tangan Tuhan, kita hanya berusaha. Tapi kena usaha betul-betul dengan ikhlas, sehabis baik lepas tu baru boleh berserah.

**Nota kaki : Jangan beri apa-apa makanan atau minuman kalau seseorang tu tak sedar atau tidak bernafas, dia boleh tersedak. Yakni makanan masuk dalam paru-paru.

**Sesiapa sahaja boleh tidak sedarkan diri di sekeliling kamu sekarang, dah ready nak CPR ke?


Begini Ajak Shiro Santuni Anak-Anak. Patutlah Ceria Selalu.

Perkongsian pelawak terkenal, Ajak Shiro untuk membuat kejutan kepada anak-anaknya pulang dari sekolah akhirnya tidak kesampaian apabila mereka belum sampai di rumah lagi.

Video dengan durasi beberapa saat itu serta kapsyen yang ringkas sudah memadai mengambarkan Ajak pandai melayani anak-anaknya.

Selain tegas dalam mendidik anak-anak, kadang kala, unsur humor kena ada juga agar anak-anak merasai kasih sayang kita sebagai ibu bapa.

Ikuti video Ajak yang kelihatan bersungguh-sungguh menunggu anak-anaknya. Mungkin cara ini boleh dipraktiks kan agar menjadi pemanis dalam keluarga.

Sumber: Instagram Ajak Shiro


Bayi Ajaib, Ibu Tak Tahu Hamil, Datang Bulan Macam Biasa

Kuasa Allah, semua yang berlaku dengan izin-Nya.

Kisah sebenar baby ajaib yang tular hari ini mengemparkan wargamaya.

Seorang wanita tidak tahu dirinya hamil. Lebib mengejutkan haidnya datang setiap bulan seperti biasa.

Bayi lahir cukup sifat dan sihat lahir setelah wanita berkenaan mengadu sakit perut sembelit untuk buang air besar.

Ikuti kisah luar biasa ini  yang dikongsi menerusi facebook, Eyka Ikaa.

BAYI AJAIB LAHIR TANPA IBU TAHU HAMIL

Haid : Haid Datang setiap bulan. Setiap hujung bulan haid akan datang seperti biasa. Anggaran 5 ke 6 hari.

Perancang : Pil perancang makan setiap bulan dan tak pernah skip.

Bila bersalin : Bersalin pada 19/10/2022 hari rabu pada pukul 8.45 pagi. Telah disambut oleh suami. Bersaksikan anak sulung yang berusia 1 tahun 2 bulan.

Sakit mcm mana: Sebelum saya bersalin, malam tersebut dalam jam 1 pagi rasa seperti perut masuk angin dan muntah beberapa kali. Apabila keesokan harinya, rasa tidak selesa di perut makin terasa seolah olah sembelit ingin membuang air besar.

Saya masuk ke dalam bilik air beberapa kali tapi rasa tidak selesa di perut makin menjadi. Saya membuat keputusan untuk ajak suami ke hospital tetapi oleh kerana sudah tidak tahan. Saya melahirkan bayi perempuan di atas sofa dengan disambut oleh suami.

Saya meminta suami saya untuk menghubungi pihak ambulans. Sebelum pihak ambulans tiba ke kediaman kami. Suami telah mengikat tali pusat menggunakan tali kasut. Perasaan saya waktu itu sangat terkejut dan gementar seluruh badan, begitu juga dengan suami.

Sepanjang 9 bulan ,saya tidak menyedari kehadiran janin di dalam rahim saya. Kerana tidak merasa sebarang pergerakan dan perut tidak membuncit begitu besar seperti pengalaman mengandung dan melahirkan anak pertama.

Berbeza dengan pengalaman saya melahirkan anak pertama dahulu. Perut besar, hidung kembang dan semuanya kembang. Syukur bayi saya sihat dan sempurna walaupun tidak pernah menerima sebarang rawatan.

Sepanjang kehamilan juga saya tidak membuka buku rekod kesihatan ibu di klinik kesihatan dan sudah pasti tiada sebarang rekod kesihatan ibu dan anak di klinik kesihatan. Syukur allah melindungi dan menjaga anak dalam kandungan sehingga lahir ke dunia.

Sumber: FB Eyka Ikaa


“Tak Mahu Terlalu Seronok, Lebih Tenang & Hati-Hati.” Ini Sebab Fasha Enggan Bercerita Tentang Kehamilan Kali Ini

Umum mengetahui figura seni bernama Fasha Sandha kini diuli bahagia apabila bakal bergelar ibu tidak lagi lagi. Baru habis pengambaran drama dua takdir cinta 65 episod untuk astro, jelas isteri kesayangan Mohd Aidil Abdul Aziz ini, biarpun ada beberapa tawaran tetapi dia memilih untuk rehat sebentar.

Sementalah itu adalah permintaan dari suami supaua dia berehat dan tak terlalu aktif. Jadi sekarang saya lebih banyak berehat dan tidak bekerja sehingga selamat melahirkan kelak.

“Sekarang kandungan saya memasuki trimester kedua. Saya kurang mahu bercakap tentang kehamilan kali ini kerana sebelum ini pernah beberapa kali keguguran, jadi tidak mahu terlalu seronok, saya mengambil langkah untuk lebih tenang dan berhati-hati sehingga saya selamat melahirkan.

“Tambahan pula,alahan kali ini amat teruk mungkin kerana usia semakin banyak tapi tak mengapa, saya tak mengeluh malah saya bersyukur,” ujar Fasha yang memberitahu suami dan anak-anak adalah orang yang paling gembira apabila mengetahui dirinya hamil.

Anak adalah harta yang diamanahkan oleh Allah jadi jagalah amanah itu sebaiknya, Itu antara ketegasan yang diungkapkan oleh Fasha. Malah, dia juga tak kisah walaupun suaminya, Aidil mahukan 3 anak bersama, lebih-lebih lagi anak lelaki.

“Kalau ikutkan plan memang suami nak lagi tiga manakala saya tak kisah. Selepas melahirkan nanti, saya memilih pantang secara tradisional.

“Tapi penjagaan, cara moden je.Tu pun sebab mama paksa cara tradisional tu,” seloroh Fasha sambil memberitahu akan fokus kepada anak dahulu, mungkin lepas berhenti menyusukan anak baru aktif sekiranya suami mengizinkan.


Dr Ni Sarankan Makan Beras Rebus Untuk Kekal Sihat. Ibu-ibu Sila Ketahui Sebabnya!

Nasi menjadi makanan wajib yang dihidangkan oleh ibu-ibu untuk dimakan bersama hidangan lauk pauk dan sayur-sayuran untuk seisi keluarga.

Pun begitu, hidangan nasi ini jika diambil berlebihan bimbang juga menjadi penyebab obesiti dan masalah kesihatan lain. Apatah lagi andai mengidap penyakit kencing manis.

Sebolehnya, pemilihan beras yang kurang kanji menjadi pilihan. Ini sebagaimana yang disarankan oleh doktor ini. Rupanya terdapat jenis-jenis beras yang bagus untuk kesihatan.

Jom kita hadam apa info dari Dr Zubaidi ini.

SIHAT DENGAN DENGAN BERAS REBUS/PARBOILED RICE

Bagi mereka yang tidak boleh tinggalkan nasi, terutama yang sudah berumur 40 tahun ke atas, nasi sudah menjadi sebahagian hidup mereka.

Tetapi setiap kali makan nasi, pesakit diabetes akan mengalami peningkatan gula yg mendadak.

Sebab beras putih tidak mempunyai lagi serat padanya. Ini menyebabkan penyerapan gula sangat cepat ke dalam tubuh.

Saya mencadangkan beras rebus. Beras rebus ini bukan beras putih yang direbus (ditanak) menjadi nasi.

Contoh jenama yang ada dipasaran

Dan banyak lagi yang boleh dijadikan pilihan.

Apa Itu Beras Rebus?

Beras rebus adalah beras yang mengalami proses pembersihan yang berbeza.

Setelah padi (bijian beras yang masih di dalam kulitnya) dituai, kulit padi akan dibuang untuk menghasilkan Beras Perang. Sekiranya beras tersebut melalui proses yang seterusnya iaitu membuang brannya ia akan menjadi Beras Putih biasa.

Beras yang direbus/”parboiled” pula diproses terus dari padi yang dituai. Tanpa membuang kulitnya, padi direndam, distimkan dan kemudian dikeringkan. Setelah itu barulah kulit padi dibuang menjadikan ianya Beras Rebus/Parboiled.

Oleh kerana beras tersebut telah menjalani proses stim bersama dengan kulit-kulitnya sekali, beras ini telah menyerap begitu banyak nutrisi. Nilai GI pun rendah.

Jadi ia mempunyai kandungan fiber, kalsium, potassium dan vitamin B-6 yang lebih baik daripada beras yang lain.

Makanlah Beras Rebus dengan sayur atau ulam yang banyak. Ratio antara nasi dan sayur adalah satu bahagian nasi dan dua bahagian sayur.

Ambil juga minyak zaitun utk melambatkan penyerapan glukosa. Boleh ambil lagi selepas makan selain dari dos yang diambil selepas bangun pagi waktu perut kosong.

Saya amalkan minyak zaitun OLIVIE setiap hari.


Penjara Ada Bilik VIP? Pendedahan Ini Raih Perhatian Ramai.

Umum mengetahui bahawa Mahkamah Persekutuan mengekalkan sabitan dan hukuman 12 tahun penjara serta denda RM210 juta yang dikenakan ke atas Datuk Seri Najib Razak yang didapati bersalah menyeleweng dana RM42 juta milik SRC International Sdn Bhd.

Dipercayai bekas Perdana Menteri ke-6 ini dihantar ke Penjara Kajang bagi menjalani hukuman penjara 12 tahun setelah rayuan akhirnya ditolak Mahkamah Persekutuan.

Dalam tempoh itu, tular di aplikasi TikTok ada yang mengatakan bahawa Penjara Kajang mempunyai bilik VIP.

Malah menerusi pendedahan Malay Mail pernah menggegarkan Malaysia pada dekad 1980-an apabila dikatakan adanya bilik VIP di penjara berkenaan. Bagaimanapun isu layanan VVIP tak kedengaran lagi.

Video berdurasi 6 minit itu telah mendapat tonton sehingga 1.4 juta.

Ikuti lanjut video berkenaan.

Apa yang pasti, kita doa yang baik-baik untuk Datuk Seri Najib Razak agar dipermudahkan urusannya.

WARGAMAYA TERKEJUT BARU TAHU

Meninjua diruangan komen ada yang baru mengetahui kisah berkenaan yang berlaku pada tahun 80an. Bagaimana pun wargamaya titip doa dipermudahkan urusan buat bekas Perdana Menteri itu.

“ooo baru tahu ada bilik vvip.”

“muhasabah diri kita kita Pon tak tahu penghakhiran kita mungkin dia lebih Baik Dari kita…”

“sy doa kan DSNR trus tabah,dipermudhkn urusan ,diberi kesihatan n sgla yg terbaik …”

“aku rasa dlm penjara vvip ni lebih lengkap dr rumah aku.”

“semoga dsnr sihat selalu.”


“Tak Pernah Bertekak Depan Saya” Keluarga Mentua Sebagai Inspirasi, Shuib Kongsi Tip Didik Anak-Anak

Lain orang lain cara mereka dalam membahagiakan keluarga masing-masing. Bagi Shuib Sepahtu, dia menjadikan keluarga Allahyarham, Siti Sarah Raissuddin sebagai teladan dalam menyemai sifat yang menuju ke arah keluarga bahagia.

Shuib atau nama sebenarnya Shahmira Muhamad berkongsi salah satu tips untuk kebahagian dalam menjaga dan mendidik empat orang anaknya adalah memberi kasih sayang yang mencukupi.

“Bagi saya, kasih sayang amatlah penting dalam mendidik anak-anak. Saya selalu percaya yang happy family, family yang penuh kasih sayang, anak-anak penuh kasih sayang, Insya-Allah akan jadi anak-anak yang baik.

“Sarah pun selalu cakap macam tu. Saya nampak benda ini pada keluarga Sarah..mereka keluarga yang, saya kenal dah lebih 11 tahun tak pernah bergaduh.

“Tak pernah bertekak depan saya… tak pernah. Family dia penuh dengan kasih sayang, semua anak-anak Raisuddin ni hebat, bagus taat. Sebab itu saya percaya kasih sayang akan buatkan anak-anak yang baik.

“Itu yang saya nampak… Insya-Allah. Segelintir orang yang ada problem ini datang daripada keluarga yang berpecah… mungkin tak dapat kebahagian daripada ibu bapa, mereka cari kebahagian cara lain,” ujarnya.

Untuk rekod, Shuib berkahwin dengan Siti Sarah pada 26 Februari 2011 dan pasangan itu dikurniakan empat anak, Uwais Alqarni, 12, Dzahira Talita Zahra, 10, Ariq Matin, 8 dan Ayash Affan yang berusia setahun.

Allahyarham Siti Sarah meninggal dunia di Unit Rawatan Rapi (ICU), Hospital Canselor Tuanku Muhriz (HCTM), Universiti Kebangsaan Malaysia (UKM) akibat COVID-19 pada 9 Ogos 2021.


Shuib Kembali Menjadi Penyampai Radio, Dapat Tawaran Yang Lebih Menarik

Pelawak dari kumpulan Sepahtu, Shuib bakal kembali menjadi penyampai di sebuah stesen radio popular.

Menurut sumber Harian Metro, Shuib, 38, atau nama sebenarnya Shahmira Muhammad bakal memulakan tugas dalam waktu terdekat selepas stesen radio itu berjaya memberikan tawaran menarik kepadanya.

Difahamkan, stesen radio itu mula mencari penyampai baharu selepas terdapat kekosongan ekoran penyampai sebelum ini yang berhenti.

Pihak stesen radio itu juga perlu mencari pengganti yang berkelayakan berdasarkan populariti dan pengalaman dimiliki.

Apatah lagi sebelum ini Shuib juga pernah menjadi penyampai radio di Hot FM selama dua tahun sebelum ini.

Sememangnya beliau selayaknya mengendalikan tanggungjawab itu, sesuai dengan perwatakan beliau yang ceria dan tenang.


“Bila Baby Tidur, Ibu Pun Rehat. Jangan Fikir Kerja Rumah Tu.” Kongsi Foto Dalam Pantang,  Cantiknya Scha Alyahya !

Baru melahirkan bayi keduanya pada 12 Februari yang lalu, Scha Alyahya kini sedang dalam tempoh berpantang. Isteri kesayangan Awal Ashaari ini, rajin memuat naik perkongsian terbarunya dalam proses berpantang.

They say sleep when your baby sleeps hmmmkayy
😂🤗😅😭😏😕😟

Perkongsian scha mengundang reaksi ramai warganet, rata-rata bersetuju ibu yang di dalam pantang harus berehat.


Amal Jus Sihat Masam Manis Bukan Sahaja Sedap, Malah Wanita Ni Berjaya Turunkan Berat Badan. Wow, Awesome Sangat!

Ramai yang mengetahiui keenakan rasa jus buah-buahan bahkan ramai juga maklum akan khasiat dan kebaikannya. Ia kaya dengan nutrisi dan serat malah dikatakan mampu meningkatkan imun tubuh badan.

Uniknya juga, air jus buah-buahan ini boleh dicampurkan bersama sayur-sayuran terpilih untuk mendapatkan khasiatnya yang berganda. Sesuai sangat dihidangkan kepada anak-anak yang tidak suka makan sayur dalam hidangan harian. Sekurang-kurangnya cara ini kita sebagai ibu dapat bekalkan anak-anak dengan sumber vitamin.

Meninjau satu perkongsian  daripada Maryam yang sememangnya telah lama mengamalkan minum air jus sihat dengan mencampurkan buah mangga dengan lobak  merah dan ramuan lainnya untuk menjadikan minuman yang bukan sahaja menyihatkan malah enak rasanya.

Menurutnya,  jus tersebut bagus untuk buat dia  berasa kenyang lebih lama. Selain menghilangkan dahaga, ia juga dapat lawaskan pembuangan.

Selain itu turut diakui dengan mengamalkan minum air jus tersebut menjadikan kulit lebih licin, dapat kawal kolesterol dalam badan dengan berkesan, bahkan boleh juga mencerahkan mata dan sebenarnya banyak sangat manfaat jika diamalkan.

Dicadangkan juga sebaiknya boleh lebihkan sayuran dan kurangkan buah jika penghidap diabetes sebab buah dah ada gula semulajadi. Dan perkara menggembirakan saya dengan mengamalkan jus ini, saya berjaya weightloss. Alhamdulillah!

Untuk itu, di sini dikongsikan penyediaan jus sihat yang diamalkan oleh Maryam, semoga bermanfaat.

RESEPI JUS SIHAT MASAM MANIS

Musim musim panas ni kalau dalam peti ais tu ada jus buah buahan best sangat kan. Tiap kali dahaga boleh minum terus. Boleh hilangkan dahaga dan sejukkan badan.

Bahan – bahan

2 biji Mangga lemak manis

2 batang lobak merah

1 biji lemon

1 gelas fresh milk / air

Cara membuatnya:


Panggilan ‘Sayang’ Kepada Pelanggan Buat Restoran Ini Di Kunjungi Ramai. Teknik ‘Sweet’ Ini Tarik Perhatian Ramai!

Bayangkan apabila ada orang yang tidak dikenali memanggil pasangan anda sebagai sayang. Tentu hilang sabar dibuatnya.

Namun hakikatnya itulah salah satu teknik pemasaran yang dilakukan oleh sebuah restorang untuk menarik perhatian pelanggan.

Biarpun ia agak janggal bagi sesetengan pelanggan, namun  cara itu telah menyebabkan restoran itu mendapat sambutan yang luar biasa.

Gambar Via Tribun Solo

Begitulah perkongsian dari negara seberang yang dilakukan oleh pemilik restoran itu, Sulastri, mencipta inisiatif panggilan sayang selepas mendapat pengalaman ketika merantau ke Kalimantan bersama suaminya.

Ketika di sana, mereka sering membeli sayur dan ketika itu penjual sayur juga selalu memanggil mereka sayang.

“Dari situ, Sulastri mengajak suaminya membuka kedai makan dan menerapkan konsep panggilan sayang kepada pelanggan,” kata Asih yang juga merupakan adik kandung kepada Sulastri.

Pelbagai respon daripada pelangga

Didapati bahawa restoran ini telah mendapat pelbagai respon para pelanggan ketika dipanggil sayang adalah berbeza. Ada yang gembira, senyum, tertawa dan bahkan sehingga membuatkan raut wajah pasangan kekasih kelihatan sensitif. Namun, tidak pernah ada yang marah.

“Memang terkadang kalau pasangan kekasih ke sini, ada sebahagian wanita yang kurang senang. Tetapi kami jelaskan bahawa semua pelanggan kami panggil sayang, tidak kira lah kanak-kanak, remaja, ibu bapa hingga ke datuk dan nenek,” ujar Asih.


Petua Orang Dulu-Dulu, Hanya Guna 2 Bahan Hilangkan Jeragat & ‘Whitehead’

Kecantikan memang tidak dapat dipisahkan dengan wanita. Malah ada yang sanggup menghabiskan ratus ringgit untuk memastikan wajah kekal awet muda.

Namun apabila usia meningkat pelbagai masalah di wajah timbul. Termasuk masalah jeragat. Nak hilangkan tentu susah. Nak beli produk yang mahal, kena ambil kira bajet juga.

IKUTI PERKONGSIANNYA:

Tips pudarkan Cik Puan Jeragat dan kurangkan Whitehead.

Actually ni petua orang dolu-dolu. Tapi saja ari flashback balik dekat ugais sejak ari belajar and dapat petua dari ibu ibu.

Tips pertama yang ari dapat ni sangat mudah dan senang je nak cari bahan-bahannya. Apa pun petuanya, mestilah kena KONSISTEN tahap infiniti gaiss.

BAHAN:

-Sebiji buah limau tak kesa kasturi/purut/lemon(kalau lemon maybe kena hiris halus sebab kita perlukan jusnya sahaja)

-1 sudu kecil tepung gandum/kalau takda tepung gandum/tepung beras boleh asalkan berasaskan tepung.

-Perahkan jus limau dan campurkan ke atas tepung. Gaul sebati.

-Pastikan sebelum lumur di muka, gaisss…bersihkan muka terlebih dahulu. Barulah tepek pelan-pelan lembut lembut pada muka youalls.

-Amalkan 3 kali seminggu dan konsistenkan pemakaian, lelama ugais tengok whitehead berkurangan, jeragat memudar plus lama-kelamaan kulit jadi bersih wakkkk!
Selamat Mencuba!

*Awalnya pedih sikit, lama lama tunggu sehingga 15 minit/ kalau pakai waktu malam sebelum tido teruskan pakai hingga pagi pun takde masalah.

VIDEO CARA BANCUHAN:

Selamat mencuba!


Mangsa 3 Beranak Ditemukan Seakan Saling Berpelukan, Undang Sebak!

Sebak rasanya membaca berita tiga beranak yang terlibat dengan insiden terbabas sebelum terjunam ke sungai di Jambatan Syed Omar, Jalan Sungai Petani-Baling, petang semalam.

Dan terkini sebagaimana dilaporkan Berita Harian mayat Masyitoh Ibrahim, 37, yang juga guru agama di Sekolah Kebangsaan (SK) Kampung Selarong, bersama dua anaknya, Muhammad Ziyad Zikri Sharudin, 7, dan Muhammad Ziyad Haziq, 5, dijumpai kira-kira jam 3.30 pagi di bahagian belakang kereta terbabit yang tenggelam di dasar sungai berkenaan.

Kereta jenis Proton Persona itu ditarik keluar dari dasar sungai pada kedalaman hampir lima meter, dengan bantuan kren sebelum mayat ketiga-tiga mangsa ditemukan dalam keadaan seakan-akan saling berpelukan.

Timbalan Pengarah Jabatan Bomba dan Penyelamat Malaysia (JBPM) Kedah, Penolong Pesuruhjaya Bomba Syufaat Kamaron, berkata terdahulu pasukan daripada Balai Bomba dan Penyelamat (BBP) Amanjaya serta Baling melaksanakan operasi mencari dan menyelamat (SAR) sejurus menerima panggilan pada jam 6.42 petang berhubung insiden itu.

Beliau berkata, pasukan kemudian berjaya mengesan kedudukan kereta terbabit di dasar sungai itu kira-kira jam 11 malam tadi.

“Anggota melakukan penandaan di tempat yang dikenal pasti sebelum anggota penyelam daripada Pasukan Penyelamat Di Air (PPDA) yang melakukan selaman, mengesahkan kenderaan itu berada di lokasi.

“Susulan itu, proses menaikkan kenderaan terbabit dilakukan mulai jam 11.30 malam hingga 3.30 pagi tadi. Kereta itu kemudian berjaya dibawa naik ke atas jambatan.

“Tiga beranak terbabit ditemukan tidak tersepit di bahagian belakang kereta itu. Mayat kesemua mangsa berjaya dikeluarkan sebelum diserahkan kepada pihak polis,” katanya kepada pemberita di lokasi pencarian, awal pagi tadi.

Sumber : Berita Harian


Guna 2 Bahan Je Nak Kecutkan Jerawat Dan Wajah Kekal Lembap. Lelaki Ini Kongsi Cara Buat Masker Homemade.

Biasanya timun dan kunyit dijadikan bahan masakan harian. Bagaimanapun bahan asas di rak dapur ini juga boleh dijadikan sebagai bahan untuk mencantikkan wajah.

Umum mengetahui bahawa kunyit mengandungi antiseptik dan anti-inflamasi. Antiseptik bertugas untuk mengatasi bakteri penyebab jerawat. Sedangkan anti-inflamasi berfungsi untuk mengurangi kemerahan saat jerawat muncul.

Manakala timun pula untuk menjadikan kulit menjadi lebih lembap lantaran kandungan air yang banyak dalam tumbuhan ini.

Sebagaimana dengan perkongsian ini, lelaki ini memberi tip bagaimana untuk mengurangkan jerawat dan wajah kekal lembap hanya menggunakan kunyit dan timun. Nak tahu caranya, ikuti panduan ini.

Masker kecutkan jerawat dan licinkan wajah

Ni percubaan pertama aku mengunakan kunyit dan timun. Aku share pengalaman aku yea.

Tujuan aku pakai mask ni. Sebenarnya nak kecutkan jerawat kat atas kening ni dan aku campur dengan timun untuk haluskan kulit aku dan kecilkan pori pori. Timun tu juga bertindak untuk mengawal minyak yang bertakung kat muka aku ni. Haha

Perbezaan selepas aku pakai mask kunyit timun ni. Muka nampak lebih fresh. Kulit rasa lembut. Jerawat atas kening dah mula tunjuk kesan nak mengecut.

Kulit aku jenis berminyak. Aku pakai pagi. Alhamdulillah sampai malam kulit aku mantain ja tak berminyak. Sampai malam kulit mantain lembut dan lembab. Mungkin sebab aku buh timun tu. Pori pun nampak lebih halus.

CARANYA AMAT MUDAH

Kunyit tu hampa buh 1 sudu kecik. Sudu kfc tu. Pakai jangan lama sangat. Nanti muka jadi kuning. Pakai dalam 5 minit dan terus cuci guna air bersih.

PARUT TIMUN

SERBUK KUNYIT

CAMPUR DENGAN SERBUK KUNYIT DAN TIMUN. GAUL HINGGA SEBATI

SEDIA UNTUK DISAPU PADA WAJAH.

Selamat mencuba.


“Surprise Betul Ni, Tahu-Tahu Ada Baby Baru.” Atita Haris Selamat Bersalin Anak Ketiga, Undang Perhatian Ramai!

Atita Haris selamat melahirkan anak keduanya. Berita gembira tersebut dikongsikan  Nas-T menerusi perkongsian terbaharu beserta kapsyen ringkas “Alhamdulillah” di laman Instagramnya.

Selain Nas-T,  ibu kepada dua Anak perempuan ini jugak turut berkongsi berita tersebut beserta  foto anaknya di akaun Instagram.

“Alhamdulillah, adik dah jadi kakak,” tulisnya ringkas.

Perkongsian itu mendapat perhatian ramai. rata-rata pengikutnya terkejut kerana tidak mengetahui Atita hamil sebelum ini.

Dalam masa yang sama, masing-masing mengucapkan tahniah dan mendoakan anak pasangan ini membesar dengan sihat.

Pasangan ini mendirikan rumah tangga pada 29 Januari 2016. Hasil perkahwinan itu, mereka dikurniakan seorang anak perempuan, Nas Taliyah.

Sebelum ini Atita pernah berkahwin dan mempunyai seorang anak perempuan bernama Nur Sofia atau lebih dikenali sebagai Opi.

surprise sangat 😍 know know dah keluar baby. hiks congratulations titaaa 💚 mesti baby cute macam opi dan adiknya


“Saya Anggap Berpantang Ni Biasa-Biasa Je. Rupa-Rupanya Tak!” Suami Ini Baru Sedar Pengorbanan Seorang Isteri

Cerita perjalanan isteri mengandung ni tak habis pada bab melahirkan baby je sebenarnya. Ketahuilah, dalam tempoh berpantang itu lah si isteri dambakan sokongandaripada suami.

Satu malam tu, “Papa..Papa..Baby berak ni. Jom tolong mama basuh jap.”

Tiba-tiba surihati datang kejut saya sambil dukung baby. Saya tanya pukul berapa sekarang ni. Pukul tiga pagi katanya.

Saya bingkas bangun dan terus ke dapur. Air suam untuk basuh berak surihati saya dah sediakan. Tinggal nak basuh je. Saya pangku baby di tangan kanan, sambil tangan kiri stand by nak gosok najis. Sambil surihati tuang air, sambil gosok. Saya sempat curi tengok muka dia. Dah macam hape dah.

Esoknya saya tanya berapa kali baby bangun malam tadi. Empat kali termasuk berak semalam. Patut la muka lesu dan serabai macam Hantu Kak Limah.

Masa tu saya terfikir, rupanya inilah yang saya terlepas pandang sebelum ni. Orang perempuan, derita mengandung dan sakit bersalin belum reda, nak kena jaga anak baru lahir masa dalam pantang pulak.

Dulu tak fikir sangat pasal ni. Saya anggap berpantang ni biasa-biasa je. Semua perempuan bersalin kena lalui.

Rupa-rupanya tak!

Apabila makin banyak cerita ibu meroyan, bunuh anak sendiri dan bunuh diri akibat stress dan depresi semasa berpantang, saya sedar suami lah yang kena bagi support paling kuat kepada isteri.

Sebab bila suami tak memahami dan tak membantu, dengan luka kat bawah yang tak baik lagi, tenaga hilang masa bersalin yang belum berganti, anak baru lahir pulak meragam, isteri mudah tertekan dan mental mudah koyak.

Tak susah sebenarnya nak bagi sokongan. Sekecil-kecil ‘moral support’ pun isteri rasa besar.

Macam baby saya yang baru lahir tu doktor check ada demam kuning. Dah kena tahan wad. Malam ondaway pergi hospital tu, masa berhenti kat trafic light, saya tengok surihati pandang keluar. Jauh sekali pandangannya. Saya tahu dia risaukan baby kami tu.

Saya tak cakap apa apa, saya pegang tangan kanan dia dengan tangan kiri. Tak semena-mena saya nampak air mata mengalir kat pipi dia. Allah..Terus tersebut dalam hati,

“Ya Tuhan, selamatkan lah anak kami. Tenangkanlah hati aku dan isteri. Permudahkanlah urusan kami. Saya genggam erat tangan dia sampailah ke hospital.

Sekurang-kurangnya, dia tahu saya pun turut sedih. Paling penting, dia tahu saya ada bersamanya, walau apa yang terjadi.

Suami jangan ambil mudah bab isteri berpantang. Rendahkan ego dan ringankan tulang untuk bantu isteri.

1. Jaga isteri masa berpantang kalau rasa nak isteri cepat sihat dan kembali seperti sedia kala. Rebuskan air herba, sediakan air mandian, ambil baju, bra dan spender. Sapukan krim barut kat perut dan ikat bengkung isteri. Carikan tukang urut untuk betulkan peranakan isteri. Tak lupa, sediakan masakkan makanan isteri berpantang. Jangan main bedal.

2. Jaga anak yang baru lahir. Siap siaga untuk bangun malam buatkan susu, basuhkan berak. Mandikan dan dodoikan mereka pun kena pandai juga. Kalau anak tak sihat, suami kena kuat fizikal mental untuk ulang alik hospital.

Penat memang penat. Tapi itulah tanggungjawab kita sebagai suami dan ayah. Kalau tak tahu, kena cari ilmu. Kena belajar. Tak boleh lepas tangan. Jangan beri alasan.

Masa isteri berpantang ni, nak buat benda lain tu boleh. Tapi fokus kau mesti dekat isteri dan anak yang baru lahir.

Sebab,

Masa inilah kau nak tunjukkan kasih, sayang dan cinta kepada anak dan isteri kau.

Masa inilah kau nak tunjukkan kau ni bertanggungjawab terhadap amanah yang kau setuju nak pikul masa lafaz akad.

Masa ini lah kau nak buktikan kau bukan sekadar jantan yang hanya tahu tanam benih tak tahu jaga, tapi,

Kaulah lelaki dari syurga yang dihantar Tuhan sebagai pelindung isteri dan anak-anak.


Siap Siaga PdPR, Wanita Ini Guna Wang i-Sinar Bina Rumah Mini Untuk Anak, Siap Ada Bilik Untuk Belajar. Inspirasi!

Umum mengetahui bahawa peningkatan kes daripada kluster pendidikan meresahkan ibu bapa dan para guru.

Impaknya Kementerian Pendidikan Malaysia telah mengumumkan penutupan sekolah bagi membendung wabak bahaya ini. Selanjutnya Pengajaran dan Pembelajaran di Rumah (PdPR) juga diadakan dua minggu selepas cuti sambutan hari raya.

Menyedari situasi ini, Nazira Noran menerusi facebooknya berkongsi inspirasi rumah mini buat anak tersayang bagi menghadapi PdPR tak lama lagi.

Menurut Nazira ketika dihubungi Keluarga menjelaskan bahawa kos keseluruhan sebanyak RM4500 menggunakan kayu pine.
Manakala untuk cat dilakukan secara DIY dan, banyak beli barang hiasan kat shopee lazada.

Ikuti perkongsian beliau.

“Alhamdulillah, Dah Siap Rumah I-Sinar

Alhamdulillah. Dah siap Rumah i-sinar Qolbi. Dah ada bilik untuk PdPR, ada sudut privacy untuk diri sendiri. Konsep rumah dalam rumah ni sesuai untuk rumah kecik tak cukup bilik macam saya ni.

Nak beli rumah yang ada 3 / 4 bilik masa tu harga dekat sejuta, tak mampu. So beli juga rumah ni walaupun 2 bilik sebab suka balkoni rumah luas. Masa tu saya dah pasang niat nak buat rumah kecik ni untuk Qolbi.

Alhamdulillah selesai juga kerja2 akhir cat mengecat dan mendeko sendiri.
PdPR lepas raya ni, mama tak nak stress. So, tak payah berebut meja kerusi study bilik kakak atau meja makan lagi. Buat yang termampu saja ok .
Ingatan untuk diri sendiri, sentiasa bersyukur, ada orang lain lagi susah daripada kita.
Dalam masa berbaki 11 Ramadan ini, semoga kita diberi kesihatan yang baik untuk terus menunaikan ibadah. Esok dah boleh masuk gear 5.

TINGKAT ATAS DISEDIAKAN TILAM UNTUK BEREHAT

RUANG BELAJAR

Konsep yang simple tetapi cantik. Moga jadi inpsirasi!

Trending: http://www.keluarga.my/pam-kiri-kanan-dapat-1-jug-penuh-susu-badan-terlampau-banyak-perkongsian-wanita-ini-tarik-perhatian-warganet/

Trending: http://www.keluarga.my/petua-sambal-nasi-lemak-lebih-sedap-jadi-likat-dan-berkilat-siap-boleh-buat-jualan/


‘Saya Tak Pandai, Nak Bagi Anak Pandai Sikit.’ Kerana Nak Bayar Yuran Sekolah RM500, Lelaki Ini Perah Keringat Dengan Kerja Kutip Sampah

Hari ini, masuk hari ke empat sesi persekolahan bagi tahun 2023 berlangsung. Dalam minggu ini, ibu bapa dan guru masih lagi sibuk menguruskan yuran pendaftaran serta buku anak-anak.

Murid-murid pun masih lagi dalam sesi menyesuaikan diri dengan waktu dan suasana persekolahan. Masih ada lagi yang meragam dan seronok bertemu rakan-rakan baru.

Namun di sebalik hilai tawa dan senyuman manis terukir di wajah anak-anak itu, ada pengorbanan yang cukup besar dilakukan oleh ibu bapa demi melihat masa depan anak mereka cerah. Mereka terpaksa berhempas pulas mencari wang untuk membayar yuran persekolahan, sekolah agama serta keperluan-keperluan lain.

Begitulah usaha yang dilakukan seorang lelaki bernama Basri bagi memenuhi keperluan anaknya untuk bersekolah di sebuah sekolah agama.

Menerusi video yang dikongsikan di TikTok oleh Jafni Elias, Basri yang mencari rezeki sebagai pengutip sampah berkongsi kisahnya.

Menurut Basri, pekerjaan dengan gaji pokok RM1500 itu dilakukan sejak dua tahun lalu demi mencari sumber pendapatan halal untuk keluarga.

“Fasal anak nak sekolah, saya tak memilih kerja janji halal.

“Yuran saja RM500, (kalau) tak kerja, kasihanlah dekat anak-anak,” ujarnya.

Di sebalik senyuman yang tidak putus-putus ketika menjawab pelbagai soalan, Basri kelihatan sebak ketika bercerita tentang yuran pengajian anaknya.

Baginya, dia memilih untuk menghantar anak ke sekolah dengan yuran yang agak tinggi atas alasan supaya anaknya itu mendapat pendidikan lebih baik dan berjaya suatu hari nanti.

“Saya tak pandai, nak bagi anak saya pandai sikit,” katanya.

Sebagaimana yang dinyatakan oleh Basri, dia terpaksa berulang-alik dari rumahnya yang terletak di Bukit Sebelah ke pekan Baling, Kedah untuk bekerja.

Tambahnya, setiap hari dia akan menaiki motosikal dengan jarak anggaran sejauh 20 kilometer ke tempat kerjanya.

Ujar Basri, isterinya tidak bekerja tetapi mengambil tanggungjawab urusan mengambil dan menghantar anak mereka ke sekolah.

Di ruangan komen, rata-rata netizen turut bersedih mendengar luahan Basri.

“Sebak tengok abang ni. Semoga abang sihat. Niat abang bagus.

“Kepada anak abang ni, kalau tengok video ni hargailah pengorbanan ayahmu.

Untuk rekod, hantaran tersebut meraih hampir dua juta jumlah tontonan di TikTok.

“Sekolah agama yurannya mahal sebab persendirian. Tapi sebab kami nak yang terbaik untuk anak, kami sanggup. Sedikit lagi nak terkandas tapi ustaz baik tak bagi berhenti,” komen netizen di TikTok.

[TIPS]


Pokok Tak Menjadi, Kena Serang Serangga, Tak Berbunga Dan Berbuah, Lelaki Ini Buat Racun Organik Siap Guna Cili Padi!

Ramai yang suka bercucuk tanam, namun untuk memastikan pokok-pokok sentiasa subur itulah cabarannya.

Ada yang sanggup berhabis membeli bahann-bahan untuk memastikan pokok sentiasa ‘sihat’ tanpa serangan serangga perosak.

Ikuti perkongsian beliau

Mesti ramai yang stress kan bila pokok cili jadi kerinting. Tiba-tiba je semangat berkebun boleh jadi down teruk! Mungkin ada yang tak tahu, macam mana pokok cili boleh jadi kerinting?

Ada 4 jenis perosak yang boleh menyebabkan pokok cili jadi kerinting

1. Thrip
2. Afid
3. Lalat putih
4. Hamama

Semua perosak ini akan hisap cecair pada pucuk/daun cili dan ini menyebabkan pokok cili kita jadi kerinting. Jika tidak dikawal, ia boleh menyebabkan pokok cili dijangkiti penyakit virus. Ini yang paling seram.

Bila pokok kena virus, tak akan ada pucuk baru yang tumbuh. Bila tak ada pucuk baru tumbuh, bunga pun tak ada. Bila bunga tak ada, macam mana buah nak ada kan.

Bila buah tak ada, kita pun jadi stress. Bila kita stress, ngan pokok-pokok kita cabut. Wuaaa..

Jangan panik dan risau ya sahabat. Sebenarnya, kita boleh cegah pokok cili daripada jadi kerinting. Caranya guna racun organik buatan sendiri. Kami panggil “Instant Control”.

Kiranya instant control ni la senjata utama saya untuk mencegah pokok cili dirumah daripada jadi kerinting.

Semua perosak tersebut sangat takut dengan cecair oren ni. Pecah perut dan kekeringan la tubuh mereka bila kena cecair ni.

Ianya sangat bagus dan berkesan. Ramai sahabat yang nak beli, tapi saya tak jual. Sebabnya sahabat boleh buat sendiri je.

Caranya sangat mudah. Guna bahan-bahan yang ada didapur rumah kita je. Bahan-bahan tersebut adalah

Ini bahan-bahan yang digunkaan.

1 kg bawang putih @ 1 bahagian
1 kg cili padi @ 1 bahagian
1 ketul sabun buku cap buruh/kapak
10 liter air @ 1 bahagian

Pastikan bawang putih dibuang kulit ya.Masukkan bawang putih ke dalam blender. Isikan air secukup rasa (air diambil dari stok 10 liter).

Blender sampai hancur.

Tapis bawang putih dan masukkan ke dalam bekas. Kita labelkan bekas tu sebagai Bekas A. * Ulang blender dan tapis hingga bawang putih habis.

Masukkan cili ke dalam blender. Tangkai tak perlu buang ya. Tambah air secukup rasa (air diambil dari stok 10 liter)

Blender sampai hancur.

Tapis dan masukkan kedalam bekas. Kita labelkan bekas ni sebagai Bekas B.

* Ulang proses blender dan tapis hingga cili padi habis.

Ricik sabun buku halus-halus. Tujuannya supaya nak cepat hancur bila kita rebus nanti.

Masukkan air ke dalam periuk (air dari stok 10 liter) Panaskan air hingga mendidih.

Bila air dah mendidih, masukkan semua sabun tadi. Kacau hingga semuanya hancur.

Bila dah hancur. Tuangkan air sabun tadi ke dalam bekas C. Tambahkan baki air (daripada 10 liter, jika ada).

Tuangkan semua cecair bawang putih dari Bekas A ke dalam Bekas C.

Tuangkan semua cecair cili api dari Bekas B ke dalam Bekas C.

** Proses campuran ini kena cepat sebab larutan sabun akan jadi pekat dan keras bila dah sejuk dalam keadaan kepekatan yang tinggi.

Kacau campuran tadi hingga sebati.

Yeay.. Dah siap “carrot susu” ni. Boleh guna terus ya, tak perlu nak peram bagai.

Untuk simpanan, letak ditempat redup dan terlindung daripada cahaya matahari. Boleh tahan 6-12 bulan.

Gambar yang dilihat dibawah mikroskop. Afid @ kutu daun jadi pecah perut dan kering.

Cara guna pada pokok timun.

20 ml + 1 liter air. Jika nak guna untuk kawasan luas, boleh darab sendiri ikut kuantiti air.

Boleh juga dicampurkan bersama dengan

Cuka kayu : 2-3 ml untuk 1 liter air
Mol buah : 2-3 ml untuk 1 liter air
Mol ikan @ FAA : 5 ml untuk 1 liter air.

Tambahkan 2 ml sunlight untuk 1 liter air sebagai perekat

Sembur 1 minggu sekali pada awal pagi atau lewat petang. Jika ada tanda kehadiran perosak, sembur 3 hari direct.

Cara guna pada pokok cili

Boleh juga dicampurkan bersama dengan

Sembur 2 hari sekali pada awal pagi atau lewat petang. Jika ada tanda kehadiran perosak, sembur 3-5 hari direct.

Cara guna pada pokok limau kasturi.

Boleh juga dicampurkan bersama dengan

Selamat mencuba!


”Cara Abang Jaga Adik  Sama Macam Keknis &  Hairul.” Sibling Goals, Gelagat Yusuf & Alisa Raih Perhatian, Cute!

Baru-baru ini, pelakon Hairul Azreen dan Hanis Zalikha telahpun mengadakan majlis sambutan hari lahir untuk anak-anak mereka, Yusuf Iskandar dan Alisa Aisyah.

Majlis berlangsung meriah dan ini juga merupakan kali pertama pasangan ini mengadakan sambutan hari lahir dengan menjemput kawan-kawan sekolah Yusuf.

Menjengah ke akaun Instagram Yusuf Iskandar, pasangan ini telah berkongsi beberapa keping gambar yang memaparkan so kecil berdua ketika bersama kawan-kawan di majlis tersebut. Alisa nampak comel dengan gaun putih seakan-akan princess.

Yusuf pula nampak segak dengan jaket dan tie merahnya. Rata-rata peminat suka melihat cara Yusuf menjaga Alisa.

Mungkin Alisa sedikit janggal kerana ianya birthday party pertama mereka berdua, tetapi Yusuf pandai menenangkan adiknya itu.

Bukan tu je, ramai memuji dua beradik ini nampak seperti seolah-olah mini Hairul dan mini Hanis.

Comel sahaja Alisa memaut tangan Yusuf sambil berjalan. Melting tengok Yusuf peluk Alisa tu.


“Dah Besar Cantik Macam Maknya.” Gambar Raya Keluarga Raih Perhatian, Wajah Anak Dara Copy Paste Arni Nazira.

Masih ingat lagi tak penyanyi ‘Cinta Antara Benua’ iaitu ,Arni Nazira yang popular sekitar tahun 90an.

Kini beliau hidup bahagia dengan perkahwinan kedua bersama Mohd Hazrie Wan Mokhtar dan dikurniakan tiga orang cahaya mata iaitu Wan Muhammad Mua’dz, 11, Wan Aleysha Maserra,, 9, dan Wan Muhammad Mushrief, 6 tahun.

Biarpun menyepikan diri dari bidang seni sekian lama, Arni masih menjadi perhatian peminatnya.

Baru-baru ini sempena meraikan hari raya Arni telah memuatnaik beberapa keping gambar bersama keluarganya dengan berpakaian sedondon.

Ramai yang memuji keluarga bahagia ini.

Apa yang menarik perhatian peminat, dua anak dara hasil perkahwinan pertamanya dulu dengan penyanyi dan pelakon Awie iaitu Puteri Aleeya Antasha, 21, dan Puteri Aleefa Antasha, 19 yang kini melanjutkan pelajaran di sebuah kolej di ibu kota.

ANAK WARISI KECANTIKAN IBU

Rata-rata memuji keayuan dua anaknya yang dikatakan diwarisi kecantikkan Arni Nazira. Ada juga mengatakan dua anak daranya saling tak tumpah seakan Awie.


“Selain Isteri Bantu, Saya Guna Tongkat Untuk Berjalan.” Suhaimi Saad Dedah Hidap Sakit Mata Kronik!

Selepas lama tidak mendengar berita mengenai penyanyi nasyid Suhaimi Saad, terbaru menerusi laporan Kosmo, bekas kumpulan InTeam ini dikatakan mempunyai masalah kesihatan. Suami kepada Ina Naim ini dikhabarkan menghidap sakit mata yang kronik sejak setahun lalu.

Suhaimi saad kini dikatakan banyak bergantung dengan isterinya, Ina Naim bagi membantu dalam menguruskan urusan harian kerana matanya mengalami rabun dan masih dalam rawatan.

“Saya mengalami masalah mata ini sejak tinggal di ibu negara lagi. Selain isteri, saya juga menggunakan tongkat untuk berjalan…”

“Saya masih mendapatkan rawatan susulan di hospital selain meneruskan rawatan secara tradisional untuk mengubati mata ini…”

Tampil single terbaru
Meskipun keadaan kesihatan terjejas, namun Suhaimi berkata dia masih aktif dalam bidang seni dan sedia membuat persembahan jika mendapat jemputan.

Malah, penyanyi itu bakal tampil dengan single terbaharu ciptaannya sendiri yang berunsurkan ketuhanan berjudul Zapin Selawat penghujung tahun ini.

Bisnes dalam talian
Sementara itu, bagi menambah pendapatan keluarga, isterinya menjalankan perniagaan barangan kosmetik dan pakaian secara dalam talian serta mengambil tempahan makanan.

Pasangan itu memiliki empat anak iaitu Ehmad Hadie Elfardie, 12, Sallman El-Khoyri, 10, Phyrosh Elfadwah, 8, dan Nurlayla Elghufrony,6, yang bersekolah di rumah (home schooling) dengan ibu mereka sebagai guru.

Difahamkan, Pengerusi Persatuan Kebajikan Penggiat Seni Kelantan, Mohamad Afandi Mohamad akan membantu penyanyi itu untuk kembali aktif dalam bidang seni.


Tolong Isteri Itu Amalan Sunnah. Ramai Suami Tak Amalkan.

Banyak suami kadang kala lupa nak amalkan ini bahawa tolong isteri adalah amalan sunnah Rasulullah.

Jika suami di rumah, cukup aje buat minuman sendiri sepertu teh, masak sendiri jika pandai masak. Begitu juga mencuci apa yang perlu. Apa yang pasti semua ini adalah dari sunnah kerana mencontohi Rasulullah.

Jangan biar isteri rasa 5 perkara ini seorang diri walau dengan alasan mencari rezeki sekalipun.

1. Penat mengurus rumah

📛 Sesibuk macam mana pun suami keluar mencari rezeki ia bukan tiket untuk suami lepas tangan, balik kerja duduk goyang kaki tengok berita.

📛 Sedangkan isteri pun bekerja di siang hari, malam masih tak dapat duduk, sambung siapkan kerja di rumah.

📛 Bantulah isteri sedikit pun boleh asalkan dapat isteri meluruskan kaki sekejap. ” Berat sama di pikul, ringan sama di jinjing “

.
2. Stres melayan kerenah anak-anak

📛 Jangan buat acuh tak acuh bila anak menangis, ringankan tulang lihat anak sendiri. Tolong buat susu ke, dukung ke..

📛 Dah sepanjang hari isteri “handle” anak seorang diri, suami gantilah sekejap 5 minit pun dah cukup untuk “release” stres.

📛 Jangan di pertikai pula kalau anak dah besar nanti lebih rapat dengan mak.

.
3. Sibuk mendidik anak-anak

📛 Suami mesti lebih sibuk dari isteri dalam hal mendidik anak lebih-lebih lagi didikan disiplin, hormat dan sayang pada orang tua.

📛 Jangan lepas tangan dan biar isteri yang fikir dan buat keputusan untuk mendidik anak.

📛 Jangan sesekali berkira dengan anak kerana semakin kita berkira dengan anak-anak semakin rezeki berkira dengan kita.

.
4. Runsing keperluan rumah

📛 Jangan tunggu isteri membebel keperluan rumah tak cukup baru nak keluar mencari.

📛 Suami sepatutnya sediakan keperluan rumah, bukan belikan bila di suruh.

📛 Suami yang bertanggungjawab akan pastikan isteri dia tak membebel di rumah untuk perkara kecil.

.
5. Melayan diri sendiri

📛 Jangan biarkan isteri melayan emosi diri sendiri seorang diri. Stress dengan kerja, rumah dan anak-anak tanpa tempat bersandar.

📛 Tinggi risiko untuk isteri meroyan jika dibiarkan

📛 Suami yang sayang isteri akan sentiasa tahu bila, bagaimana dan di mana nak hiburkan hati isteri.

Perkahwinan adalah perkongsian hidup yang berkongsi suka duka bersama.

Peranan suami lebih dari sekadar menyumbang benih.

Suami bertanggungjawab pastikan benih yang di tanam dapat hidup subur dan mekar serta memberi manfaat pada orang sekeliling.

Mohd Fhais
Suami yang tak pernah goyang kaki tanpa isteri di sisi.

P/s : Banyak lagi tips rumahtangga dan rezeki saya kongsikan di channel telegram saya. Join di sini 👉 t.me/CoretanFhais


Anak Lemah Subjek Matematik, Ibu Ayah Tolong Buat Apa Cikgu Ni Tunjukkan!

Ibu bapa mana yang tidak berasa gembira bila melihat pembelajaran anak-anak yang memberangsangkan. Syukur dikurniakan anak yang bijak dan mudah faham apa yang diajar oleh guru-guru.

Namun jika ada sesetengahnya anak-anak kita tidak dapat skor dengan baik sesuatu subjek umpamanya, jadi apa usaha kita sebagai ibu bapa untuk membantu anak-anak sewaktu mereka di rumah?

Cadangan dan saranan dari seorang cikgu ini elok dijadikan panduan. Jom semak apa katanya.

BAGAIMANA KITA BOLEH MEMBANTU ANAK YANG LEMAH DI RUMAH?

Baik, pagi ni aku kongsi tips untuk ibu bapa dan penjaga untuk bantu anak yang lemah dalam sesuatu topik khususnya mata pelajaran Matematik.

1) Download soalan peperiksaan pertengahan tahun/akhir tahun dan minta anak buat seperti mana tempoh peperiksaan. Google je, belambak soalan boleh dimuat turun dan cetaklah.

Boleh juga guna set soalan dalam buku latihan yang dibeli. Jangan benarkan anak meniru, tengok sifir dan bertanya dalam tempoh ini. Jangan bagi adik-adik dia kacau. Buat bagai peperiksaan yang sebenar.

2) Rujuk skema jawapan dan tanda kertas anak bersama dia. Kira markah dan tulis besar-besar macam cikgu selalu tulis. Buku latihan biasanya disediakan skema jawapan dibahagian tengah atau belakang.

3) Kesan topik apa yang anak buat silap dalam kertas soalan tersebut. Contohnya jika dia salah dalam topik Bahagi, Isipadu Cecair, Perpuluhan, Pecahan, Luas, Ukuran Panjang dan Jisim; listkan semua sekali.

Mula latih mereka secara topikal. Mula dulu dengan Bahagi. Bagi penerangan cara kira yang betul mengikut kefahaman kita. Bagi soalan Bahagi je banyak-banyak. Bagi sampai 50-100 soalan pun tak apa. Biar dia buat sampai dia faham betul-betul.

Ini dinamakan teknik masteri. Murid belajar satu-satu topik sampai dia betul-betul kuasai baru bergerak ke topik seterusnya. Tak semestinya dalam satu hari kita buat semua ini, mungkin makan masa 2-7 hari baru mereka kuasai.

Jangan risau bab masa. Lambat ke cepat dia boleh kuasai tu nombor dua. Yang penting latih tubi topik sama.

Buku latihan berbentuk topikal berlambak di pasaran. Beli sahaja. Bila dah kuasai, baru bergerak topik seterusnya yang mereka salah dalam peperiksaan. Latih tubi lagi sama macam topik Bahagi tadi.

Begitulah ulang dan ulang sehingga mereka kuasai semua topik yang mereka lemah tadi.

Langkah akhir sekali, beri semula soalan peperiksaan pertengahan tahun atau set soalan akhir tahun yang merangkumi semua topik.

Bagi anak jawab, InsyaAllah ada peningkatan yang mendadak.

Aku tahu, pasti ada yang pertikai kenapa suruh ibu bapa ajar anak kat rumah. Pasti ada yang kata itu tugas guru.

Benar, tugas mengajar adalah tugas guru. Benar sekali.

Cuma perlu diingatkan guru mengajar secara kelas. Tak boleh hadap satu lawan satu. Tak boleh tumpu pada anak kita seorang. Tak boleh bagi perhatian macam ibu bapa boleh bagi secara one to one dengan anak.

Bila mengajar secara kelas, pasti ada murid yang ketinggalan. Yang mana mereka tak faham tapi mereka tak tanya pula. Bila mereka tanya, penerangan yang diberi mereka faham seketika. Pulang lupa pula. Tambah-tambah bila cikgu mula masuk topik yang seterusnya.

Topik yang mereka belum betul-betul faham, mereka akan tak dapat kuasai.

Ini tips KHAS UNTUK IBU BAPA YANG MAHU MEMBANTU anak-anak mereka belajar di rumah. Yang tak nak bantu, tak apalah.

Ini bukan paksaan. Ini bukan gesaan. Ini cuma tips bagi ibu bapa yang berkobar-kobar nak bantu anak, cuma tak tahu cara.

Nah, inilah caranya.

Silakan SHARE kepada kawan-kawan kalian yang jenis suka bantu ajar anak-anak di rumah juga.

Kerjasama ibu bapa dan guru pasti lahirkan generasi yang lebih berjaya.


Nora Danish Rai Ahli Keluarga Sambut Hari Jadi. Uniknya Bila Buat Tepi Sungai.

Hubungan yang baik dengan ahli kekeluarga yang lain antara penting dalam memastikan ikatan kekeluarga bertambah baik.

Majlis keraian yang diadakan menjadi ikatan silatulturahim semasa keluarga.

Sebagaimana yang dilakukan oleh pelakon jelita, Nora Danish ada memuat naik beberapa keping gambar menerusi akaun Instagram miliknya.

Bintang drama bersiri Puteri itu telah berkongsi foto ketika dia meluangkan masa bersama keluarganya di taman rekreasi air terjun.

Majlis itu, adalah sempena meraikan ahli keluarganya menyambut sambutan hari jadi. Walaupun berkongsi cerita anaknya tidak sihat, namun majlis itu tetap dihadiri sebagai tanda ikatan silatulrahim.

Ikuti gambar-gambar perkongsian Nora  ini. Meriahnya!

Jelas, mengambarkan keharmonian ahli keluarga Nora.

Sumber: Instagram Nora Danish


Anak Bawah 16 Tahun Tak Selamat Pakai Makeup, Ibu Ayah Sila Takenote!

Kita merasakan lumrahnya anak-anak perempuan memang suka melaram apatah lagi bila sejak kecil mereka melihat kita sering memakai solekan setiap pagi untuk ke tempat kerja.

Tindakan kita itu juga, membuatkan anak-anak ingin mencuba untuk mengenakan solekan di wajah
mereka.

Bahkan kita sebagai ibu juga suka melihat anak disolek cantik bila ada waktu-waktu tertentu seperti menghadiri majlis dan sebagainya.

Paling ringkas, kita akan calitkan
pemerah pipi dan gincu bibir!

Pun begitu tahukah anda, bahawa sebenarnya tindakan kita itu mengundang bahaya.

Kanak kanak sememangnya secara semula jadi telah comel dan mempunyai kulit yang halus. Kulit mulus mereka TIDAK perlu dicemarkan dengan bahan kimia seperti alat solek.

Walaupun alat solek tersebut selamat bagi orang dewasa, ianya tidak semestinya boleh digunakan oleh kanak kanak. Ini adalah kerana kanak kanak mempunyai tahap metabolisma yang tinggi dan mampu menyerap bahan kimia dengan pantas.

Gincu – bahan meresap ke dalam membran
Eyeliner/solekan mata – BIG NO kerana kulit kelopak mata nipis
Pewarna kuku
Pewarna rambut
Lain lain bahan kosmetik

Sekiranya bahan kosmetik mengandungi Merkuri, ia boleh diserap ke dalam tubuh dan menjejaskan perkembangan otak dan membantutkan pertumbuhan neurological.

Bilakah waktu yang selamat untuk mereka mula menggunakan alat solek?

16 tahun ke atas adalah umur yang selamat untuk mula menggunakan alat solek.


Tahniah! Nabil Timang Cahayamata Perempuan Lagi

Hari yanga menggembirakan buat pengacara program MeleTop Nabil Ahamd, apabila  isterinya Nazirah Ayub selamat melahirkan anak ketiga mereka yang juga merupakan anak perempuan.

Nabil turut menemani isterinya sepanjang proses pembedahan semalam di Hospital Thomson, Kota Damansara.

“Walaupun belum dikurniakan anak lelaki, ini rezeki yang tidak terhingga daripada Allah. Apa yang penting, isteri dan bayi ketiga kami dalam keadaan selamat serta sihat.”

Perancangan anak lelaki

Dalam pada itu, pasangan ini merancang ingin mempunyai cahayamata lelaki, namun perlu mendapatkan nasihat doktor agar menjarakkan kelahiran supaya isteri pulih sepenuhnya.

“Sebelum ini saya pernah cakap kepada isteri, kalau dapat anak lelaki dah boleh rehat dan ‘tutup kilang’. Nampaknya, Allah belum izinkan dan Dia mahu kami mencuba lagi,”

Terdahulu, pasangan romantik ini, dikurniakan dua anak perempuan iaitu Naira Mikayla, 7, dan Leyla Medyna yang kini berusia empat tahun.


Ibu Kena Ajar Anak Tip Pantas Kupas Bawang Putih, 6 Cara Ni Rugi Kalau Tak Tahu!

Sifat bawang putih yang kecil dengan ulasnya yang runcing membuatkan ia cukup sukar dikopek. Bukan itu sahaja, malah ia mengambil masa untuk memasak dengan lebih pantas.

Disebabkan itulah ada wanita yang sanggup membeli bawang putih yang sudah siap dikopek. Selain cepat dan mudah, tak perlulah anda fokus pada ulas bawang yang kecil dan menyukarkan.

Namun ada caranya untuk anda kopek bawang putih dengan lebih pantas. Pastinya ia lebih menjimatkan masa anda di rumah. Anak-anak pasti tak merungut kalau diminta mengupas bawang. Kerja jadi mudah. Cuba ni!

Rendam Air
Salah satu cara adalah dengan merendamkan bawang putih di dalam air. Leraikan satu labu bawang putih dan kemudian masukkan ke dalam mangkuk berisi air. Biarkan seketika kemudian barulah dikupas kulitnya. Lihatlah hasilnya.

Goncang
Cara ini sedikit berbeza namun sangat membantu. Leraikan satu labu bawang putih dengan menekannya dengan kuat. Kemudian golek-golekkan dengan tapak tangan. Apabila kesemuanya sudah terpisah, masukkan ke dalam bekas bertutup dan goncangkan dengan kuat beberapa kali. Buka dan lihat hasilnya, bawang anda sudah sedia terkopek dengan sendirinya.

Guna Pisau Rata
Pisahkan butiran bawang putih satu persatu dan tekan menggunakan pisau rata. Pastikan permukaan landas rata dan sekata. Tekan dengan pisau dan hasilnya bawang putih dan terkopek. Buanglah kulitnya.

Panaskan Dalam Microwave
Jika anda memiliki microwave di rumah, masukkan bawang putih ke dalam microwave dan panaskan selama beberapa minit. Hasilnya kulit akan mengelupas dengan sendirinya.

Bungkus Kain
Menggunakan kain juga adalah petua yang mujarab. Pisahkan labu bawang putih satu persatu kemudian bungkus bawang putih dengan kain. Buat bunjut kemudian gosokkan dengan menggunakan tangan. Ini akan membuatkan kulit bawang menggelupas dengan mudah.

Alat Silikon
Yang perlu anda tahu, sejenis alat khas dicipta untuk memudahkan proses mengupas kulit bawang ini. Silikon khas ini boleh anda dapati di kedai menjual peralatan dapur. Masukkan seulas bawang putih ke dalam bekas silikon kemudian tekan dan golekkan.


Rebut Ganjaran Ibadah Ramadan, Ini 7 Checklist Mesti Buat, No 3 Tu Ramai Yang Culas!

Alhamdulillah, syukur tahun ini kita masih berkesempatan menemui bulan penuh keberkatan Ramadan Kareem.

Semoga Ramadan kali kita ini kita dapat melipatkan gandakan ibadah dan kebaikan untuk memperbaiki diri untuk jadi insan yang lebih produktif dan bertaqwa.

Semoga kita bakal menjadi tetamu Allah dengan berkat doa Ramadhan kali ini.
Dikurniakan rezeki dari jalan yang tidak disangka-sangka untuk bawa diri dan keluarga ke sana.

Berikut 7 checklist untuk raih berkat di bulan Ramadhan.

1.Menjaga Kesihatan Diri
Bulan puasa merupakan waktu untuk kita mengumpul pahala dan segala amalan baik. Pada waktu inilah peluang untuk anda melakukan ibadah wajib dan juga perbanyakkan ibadah sunat. Justeru itu, kita perlulah menjaga kesihatan diri supaya kita tidak terlepas peluang untuk melakukan ibadat. Bukan itu sahaja, apabila kesihatan kita baik, kita dapat berpuasa dengan penuh pada tahun.

2.Semak Semula Hukum Hakam Di Bulan Ramadhan
Bulan Ramdahan hanya datang setahun sekali. Disebabkan itu, kadang-kala kita menjadi lupa mengenai segala hukum hakam di bulan Ramadhan. Justeru itu, sebelum anda hendak menyambut bulan Ramadhan yang bakal tiba tidak lama lagi, apa kata anda semak dahulu segala hukum hakam di bulan Ramadhan. Dengan menyemak segala semula hukum hakam di bulan Ramadhan, ia dapat membuatkan anda mengingat kembali perkara yang wajib dan perkara yang dilarang dilakukan di bulan Ramadhan. Ia sekali gus dapat mengelakkan dari anda melakukan ibadah dengan sia-sia dan dapat mengelakkan dari puasa anda terbatal.

3. Melatih Diri Supaya Bangun Malam
Pada waktu malam di bulan Ramadhan orang berpusu-pusu bangun pada waktu malam untuk mengerjakan ibadah sunat. Tetapi untuk bangun pada waktu malam merupakan cabaran buat kita semua lebih-lebih lagi kepada mereka yang tidak pernah bangun pada lewat untuk mengejarkan ibadah. Jadi, mulai dari sekarang anda perlu melatih diri anda untuk bangun tengah malam bagi mengerjakan ibadah. Jadikan jam penggera sebagai bantuan untuk anda bangun malam dengan mudah.

4 .Mula Melakukan Ibadah Sunat
Walaupun bulan Ramadhan bakal menjelma beberapa hari lagi, tetapi tidak salah untuk kita mula melakukan ibadat sunat seperti bangun di tengah malam dan melakukan solat sunat. Ia adalah sebagai latihan awal supaya kita dapat membeiasakan diri apabila bangun tengah malam di bulan ramadhan nanti. Bukan itu sahaja, kita juga dapat memperbaiki cara bacaan dan juga pergerakkan ketika solat sunat.

5.Tanam Azam Untuk Banyakkan Ibadah
Bulan Ramadhan inilah waktu untuk anda melakukan bermacam perkara sunat dan waktu untuk anda memenuhi dengan segala perakara yang boleh mendatangkan pahala. Justeru itu, mulai dari sekarang ana perlulah menanam azam supaya tahun ini anda dapat mpenuhi bulan Ramadhan dengan amal ibadat. Bukan itu sahaja, tanamkan juga azam yang anda akan menggunakan bulan Ramadhan tahun ini untuk memperbaiki diri anda.

6. Bersihkan Hati Dan Mula Menjaga Lidah
Mulai dari sekarang anda perlulah mula membersihkan hati serta lidah dari mengata atau mengumpat. Mulai dari sekarang latih mulut anda untuk lebih banyak berdiam diri dan basahkan bibir anda dengan melazimi ayat-ayat zikir. Jadikan ia sebagai latihan untuk menghadapi bulan Ramadhan nanti.

7.Berdoa Supaya Berjaya Puasa Penuh
Kita tidak dapat jangka apa yang akan berlaku pada diri kita. Terutama sekali ketika bulan Ramdhan, kadang-kala ada yang tidak dapat menghabiskan puasa di bulan Ramadhan di sebabkan jatuh sakit. Justeru itu, anda perlulah berdoa dan memohon dari Allah supaya anda di berikan kesihatan yang baik untuk menjalani ibadah puasa pada tahun ini.

Ramai antara mereka tidak sabar-sabar untuk melakukan amalan-amalan sunat yang boleh memberikan pahala buat mereka.

Antara amalan tersebut ialah:

-Bangun di tengah malam dan melakukan solat sunat
-Melakukan Qiamullail
-Perbanyakkan bersedekah
-Menyegerakan berbuka
-Beri makan orang berbuka
-Bertadarus Al-Quran
-Melewatkan bersahur
-Solat terawih


Doa Isteri Itu Makbul Untuk Suami. Yang Penting Setulus Hati.

Rumahtangga bahagia itu, salah satunya datang daripada doa seorang isteri. Justeru, beruntungnya, seorang suami apabila sentiasa mendoakan dirinya dan keluarga.

Begitulah yang dikongsi oleh lelaki ini mengenai doa seorang isteri tanpa hijab.

MAKBULNYA DOA SEORANG ISTERI
.
Isteri WAJIB doa sungguh-sungguh untuk suami agar jadi PEMIMPIN yang terbaik untuk keluarga ini.
.
Jika bukan isteri siapa lagi untuk doakan suami. Jika sebelum ini banyak kebaikan yang ada pada suami kenapa hari ini kita mahu bicara keburukannya?

Bicara dan mengadulah kepada الله . Mengadu dengan penuh linangan air mata,dengan penuh keikhlasan. Mengadu kepada manusia adakalanya ia menyakitkan.

Sambil masak doa untuk suami, sambil basuh baju doa untuk suami. Sambil pegang tangan suami doa untuk suami. Tatap wajah suami, bicaralah dengan lemah lembut dan luahkanlah dengan linangan air mata.

Wahai yang bergelar isteri, bangunlah untuk 2 rakaat, doalah untuk suamimu saat dia sedang tidur:

“Ya الله ini suami saya, saya sayang dia lebih dari diri saya, banyak kebaikan dia untuk saya. Ya الله ampunilah segala dosa dia, jadikanlah dia suami yang baik, yang taat segala perintah-MU. Jadikan dia suami yang soleh, bertanggungjawab, penyayang, suami yang prihatin, suami yang baik terhadap isteri dan anak-anak.”

Isteri antara syurga atau neraka buat suami

Kredit :Muhammad Hassan


Ibu-Ibu Cuba Resipi Air Rebusan Serai Dan Halia Jika Keluarga Ada Masalah Pencernaan. Sangat Membantu!

Air rebusan serai dan halia sangat bermanfaat untuk kesihatan, lebih-lebih lagi untuk tujuan pencernaan.

Zat anti mikroba yang terdapat pada serai dapat membasmi parasit dan bakteria jahat serta mengembalikan fungsi bakteri baik di dalam usus. Serai juga membantu mengurangkan angin dalam usus sekaligus mencegah pembentukan gas berlebihan.

Manakala halia pula mengandungi air, karbohidrat, serat, kalium, fosforus, kalsium, tenaga, protein, gentian, niasin, asid amino, gingerols, oleoresin, pati minyak, Vitamin A, B dan C sert lemak dan asid organik.

Ia dikatakan dapat membantu merawat penyakit banyak angin dalam badan, sakit kepala, sistem pencernaan bermasalah, sakit jantung, muntah, cirit birit, asma, sakit perut, pengaliran darah bermasalah, mati pucuk, lemah tenaga batin, keracunan udang, badan kesejukan,sakit pinggang urat saraf lemah, mabuk kenderaan, batuk kering, kejang, buang air berlendir dan darah haid berbau hamis.

Fungsi lain air rebusan serai dan halia ini adalah seperti berikut:

Melegakan Senggugut
Untuk wanita yang mempunyai masalah senggugut. Cuba amalkan meminum air serai dan halia setiap pagi ketika datang bulan, bukan sahaja senggugut, malah rasa mual juga akan turut hilang.

Agen Pencegah Kanser
Setiap 100 gram serai mengandungi anti oksidan pencegah kanser. Elemen semulajadi yang terdapat dalam serai dipercayai boleh mematikan sel kanser aktif tanpa merosakkan sel sihat.

Menurunkan Tekanan Darah
Serai dan halia juga banyak dimanfaatkan untuk mengurangkan tekanan darah serta merangsang peredaran darah. Dengan mengambil minuman yang mengandung serai setiap hari, ia sangat membantu dalam menurunkan hipertensi.

Sebagai Diuretik
Serai juga diketahui berkhasit sebagai diuretik, meredakan kejang-kejang otot dan anti-rematik. Salah satu cara memanfaatkan serai adalah dengan cara merebusnya untuk mengatasi gejala batuk. Sebanyak 5 gram akar serai dicuci, direbus dengan 1 gelas air selama 15 minit. Lalu air rebusan serai tersebut diminum. Bolehlah diamalkan dua kali sehari.

Detoksifikasi
Jika anda ingin tahu, serai mempunyai elemen yang bertindak sebagai detoksifikasi. Serai dapat membantu anda melancarkan pembuangan air kecil sekaligus membersihkan organ pencernaan, hati, pankreas, pundi kencing dan buah pinggang.

Meningkatkan Kadar Metabolisme
Halia juga dapat meningkatkan metabolisme dan membakar kalori kerana sel tubuh harus mengeluarkan tenaga ekstra hingga 20 peratus untuk mengolahnya. Khasiat lain halia ialah meningkatkan suhu tubuh hingga merangsang pembakaran lemak dalam tubuh.

Bahan:
Air 1 liter
4 batang serai (Ketuk)
3 inchi halia (Ketuk)

Cara membuat:


Kenapa Mak Dulu Boleh Jaga 10 Anak, Mak Sekarang Anak Baru Dua Dah Kecoh? Ini Sebabnya Yang Ramai Perlu Tahu.

Mendidik anak-anak bukanlah semudah yang disangkakan. Ada sesetengah orang beranggapan mak-mak zaman dahulu tiada masalah seperti zaman sekarang. Tak kurang yang membuat perbandingan akan hal ini.

Kenapa mak dulu boleh jaga 10 anak, mak sekarang anak baru dua dah kecoh?

Saya paling anti kalau kenyataan ini.

‘Eleh, makcik dulu anak ramai boleh je jaga, ko baru tiga dah macam tak cukup tangan?’

Hmmmm..dalam sedar tak sedar, zaman dulu dan zaman sekarang sangat berbeza.

Zaman saya kecil-kecil dulu. Sekitar umur 5 – 6 tahun camtu, saya sangat bebas ke sana sini. Naik basikal, masuk kebun getah cari buah getah nak main congkak. Kadang round satu kampung dengan jiran-jiran dan adik-beradik.

Keluar selepas asar, sebelum Maghrib balik. Keluar main dengan anak jiran lelaki, main kejar-kejar.Seronok! Balik rumah dengan penat. Selepas makan dah tertidur sendirinya.

Mak? Buat kerja rumah di rumah. Ayah? Pergi dan balik kerja dengan senang hati. Kenapa mak boleh jaga sepuluh anak?

Sebab anak-anak tak buat sepah dalam rumah. Anak-anak tak bergaduh dalam rumah. Anak keluar main dengan jiran kampung sebelah? Mak tak pernah risau. Mak tak pernah susah-susah dan resah.Sebab dia tau, penat main, anak-nak confirm balik makan.

Anak perempuan dia main kejar-kejar dengan anak lelaki jiran? Mak tak pernah risau. Sebab anak perempuan dan anak jiran memang main kejar-kejar semata-mata.

Dulu kedai runcit banyak dekat kawasan rumah. Pasar basah pun dekat. Mak bagi RM20 pastu bagi list barang, anak perempuan dia kayuh basikal pergi pasar, tunjuk list, orang kedai bagi barang. Harga pun harga betul, kadang siap bagi free lada kering la, bawang merah lebihlah.

Mak senang ada pembantu. Tak payah mak susah-susah nak pergi pasar. Zaman sekolah pun best. Pagi ayah hantar, balik pandai balik sendiri naik bas henti-henti. Kadang ada duit lebih, ambil prebet sapu. Kadang siap tertidur dalam kereta,tapi pakcik perebet kejut je, adik..sampai rumah dahni!

Hidup tenang. Senang. Sedar-sedar 10 orang anak mak dah besar.

Tapi itu zaman mak dulu. Zaman mak sekarang dah lain.

Anak nak keluar main sendiri depan rumah risau sangat. Kereta banyak, motor banyak. Anak pulak baru belajar kayuh basikal, kadang jatuh kadang terlajak. Mak sibuk nak masak lagi, maka terpaksa suruh anak main dalam rumah. Nak biar main kat luar, risau!

Maka, bila dalam rumah, mak stress. Anak sepahkan mainan, main elok-elok 5 minit pastu berebut dengan adik. Belum campur lagi bab anak kata dah bosan dengan mainan.

Mak nak anak bergaul dengan anak jiran. Tapi mak sekarang risau. Anak mak perempuan, anak jiran lelaki. Budak dulu-dulu naif. Tapi budak sekarang advance. Budak dulu-dulu kalau main kawin-kawin, setakat sanding duduk sebelah-sebelah je. Budak sekarang main kawin-kawin kadang memang ‘kawin’ terus. Tak ada akad nikah je. Akhirnya, mak tak dapat masuk dapur, mak nak pantau kat luar anak-anak ni bergaul macam mana.

Mak nak suruh anak pergi kedai zaman sekarang mak risau. Usahkan nak pergi kedai, anak main depan rumah pun bahaya. Orang jahat merata-rata. Sekali lagi, mak terpaksa suruh anak main dalam rumah. Sekali sekala bawa ke taman, tapi itulah, jeling mata tak pernah lepas. Risau.Risau. Risau. Makanya, mak jugaklah usung anak-anak pergi kedai, walaupun sekadar nak beli bawang merah 5 ulas.

Mak nak anak balik sekolah sendiri?Lagilah risau. Naik bas ada risiko, naik teksi ada risiko, kayuh basikal sendiri ada risiko. Mak risau. Maka, demi anak, mak jugaklah gagahkan diri ambil dan hantar anak sekolah. Loceng belum bunyi mak dah tercegat depan pagar sekolah, takut anak balik ikut orang ntah sape-sape.

Dengan rutin macam tu, bila mak nak ada masa di rumah? Anak kena pantau 24 jam depan mata. Paling mudah, anak-anak semua dalam rumah!

Mak dulu takde mainan dalam rumah, sebab anak main luar rumah. Rumah mak dulu bersih, clear,sebab mak tak payah fikir bab anak sepahkan.Mak tak risau anak kat luar. Mak tak risau anak hilang.

Mak sekarang? Anak dalam rumah pun orang intai lagi!

10 ANAK ZAMAN MAK DULU, DAH TAK SAMA DENGAN DUA ANAK ZAMAN SEKARANG.


Rahsia Mi Kari Lebih Sedap, Kena Perasakan 2 Kali Macam Wanita Ni Kongsikan Tipnya. Memang Padu!

Mi Kari antara menu yang cukup digemari ramai. Tak kira waktu boleh dihidangkan kepada keluarga tercinta. Mungkin menarik juga untuk dijadikan menu berbuka pada hari ini atau dijadikan menu istimewa di Hari Raya nanti. Semuanya terserah pada anda.

Memandangkan menyediakan menu mi kari ini ada banyak cara dan resipi yang bermacam, boleh lah dicuba mana yang lebih memenuhi selera anda sekeluarga.

Jadi usah tunggu lagi, tetapkan harinya untuk anda dapat sediakan menu mi kari istimewa ini untuk keluarga tercinta.

Selamat mencuba.

Resepi Mi Kari Netup Pong Pongg

Bahan-bahan

Cara membuat:

Sediakan bahan kisar lain;
– 3 biji bawang merah saiz bola ping pong
– 1 ulas bawang putih
– 1/2 sudu besar ketumbar+jintan manis
– sehiris nipis halia
– dua hiris bulat nipis serai
– 7 ekor udang kering

Kisar semua bahan sehingga lumat.
*sebatang serai dan setangkai daun kari digunakan untuk menumis nanti

Panaskan sedikit minyak.
Ketuk sebatang serai & masukkan 1/2 tangkai daun kari. Tumis sehingga wangi.
(Cikgu tak tumis 4 sekawan pun semalam. Nak masukkan juga terpulang ya)

Kemudian masukkan bahan kisar tadi. Biar ditumis sehingga garing. Seterusnya tambahkan 1/2 sudu besar cili boh.

Masukkan rempah campuran tadi.

Diikuti 1/2 sudu besar serbuk lada.
Kacau sehingga sebati.
*cikgu memang tak larutkan rempah kering tadi dengan air. Ini memang cara cikgu*
Guna api paling perlahan sahaja.

Sebab cikgu nak keluarkan aroma wangi rempah semasa ditumis. Kacau sehingga terbit minyak.

Part paling penting juga, cikgu akan tutup periuk waktu ni. Biar tumisan mereneh sehingga pecah minyak.
Kira-kira 7-8 minit.

Lapisan berminyak macam ni lah cikgu sebut pecah minyak. Barulah masukkan 3 ketul ayam yang dicincang kecil & segenggam kerang. (Nak letak kerang selepas daging ayam masak pun tak mengapa)

Ok ini selepas 10-15 minit. Tumisan mendidih cantik dan isi ayam sudah masak.

Masukkan pula 3 cawan santan. Cikgu guna santan kotak M&S. Diikuti secawan air. (Tengok kepada kepekatan & sukatan kuah yang diingini)

BACA ARTIKEL MENARIK INI JUGA

Perasakan kuah peringkat kedua. Garam, gula dan serbuk perisa ikut citarasa sendiri.

Masukkan 1/2 kiub ayam Maggi untuk menyedapkan lagi rasa kuah. Biar kuah mendidih.

Sebelum ditutup api, masukkan bahan tadi. Kacau sekata. Siap kuah mi kari yang sangat lazat!


Mahu Beraya Dengan Tenang, Pasangan Ini Sanggup Sewakan Homestay Untuk 3 Kucing Kesayangan, Memang Superb!

Menyewa sebuah homestay setiap kali pulang menyambut hari raya di kampung halaman memang tidak mustahil bagi kita. Namun menyewa homestay khusus untuk meletakkan kucing-kucing kesayangan jarang-jarang sekali kita dengar. Pasangan muda yang baru memiliki anak ini seharusnya di puji.

Bagi Shahlin Shahirea Makhtar, 29 dan suaminya, Ahmad Azhar Saidin, 31 tahun, inilah rutin tahunan mereka ketika bercuti di kampung halaman.

Mahu Beraya Dengan Tenang

Bagi Shahlin yang lebih mesra disapa Lynn, dia dan suaminya sepakat untuk menyewa homestay berdekatan rumah ibu bapa mereka untuk beraya dengan lebih tenang.

“ Setiap kali balik beraya, saya bawa ke semua kucing-kucing saya, Betty, Milo, Shasha dan yang terbaru Sajat, balik ke kampung halaman. Kami bercuti biasanya sampai dua minggu, jadi pilihan tepat adalah bawa balik kesemuanya bersama-sama kami.

Saya tak berapa gemar tinggalkan mereka di asrama kucing. Saya bimbang mereka dijangkiti virus. Maklumlah banyak kucing lain, kita sendiri tak tahu bagaimana kondisi kesihatan mereka. Lagi pula kami balik kampung pada tempoh yang agak lama.

Bila dah bawa balik kami kena fikirkan juga anak-anak kucing. Dulu kami hanya letakkan sahaja dalam sanggar sepanjang masa, bimbang mereka keluar rumah. Maklumlah masa raya orang keluar masuk takkanlah nak tutup pintu saja. Kesian pula letakkan mereka dalam sanggar dan tak bebas.

Lagi satu, ketiga-tiga mereka mesti jadi tumpuan kenalan dan sanak-saudara yang datang beraya. Adakalanya nampak mereka tidak selesa dan ketakutan. Memikirkan rasa tak selesa inilah saya dan suami terfikir untuk mencari homestay dan letakkan kesemua mereka di situ.

Setiap hari saya atau suami akan ulang alik ke sana untuk beri makanan dan bersihkan najis. Paling penting mereka dapat bergerak bebas. Jadi dapatlah kami suami isteri beraya dengan tenang,” kata anak kelahiran Jerantut ini lagi.

Tak hanya seronok meraikan lebaran dan hati pun tenang dengan membawa kesemua anak-anak kucing balik, pasangan ini juga merasakan momen balik kampung dengan anak-anak kucing mereka adalah momen yang cukup istimewa dalam hidup mereka.

“Perjalanan balik ke kampung halaman kami langsung tak terganggu dengan adanya Betty, Milo dan Shasha. Betty awal-awal lagi sudah ambil tempatnya iaitu di kawasan handbreak kereta. Manakala Milo pula setiap tidur di kaki sepanjang perjalanan. Shasha pula jenis gayat, jadi dia selesa ditempatkan di dalam sangkar sepanjang perjalanan.

Kesemua mereka masuk sahaja kereta, ambil tempat masing-masing dan terus tidur hingga sampai di kampung halaman. Cuma sesekali jika berhenti, ketiga-tiga mereka akan bangun dan kemudian menyambung tidur semula. Jadi kami langsung tak ada masalah,” kata Lynn yang baru sahaja menimang cahaya mata pertama.

Sumber: Majalah Keluarga Isu Jun 2018